|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 40** |
| **НАСТАВНА ТЕМА:** ПРИВРЕДА |
| **НАСТАВНА ЈЕДИНИЦА:** Секундарни сектор привреде: индустрија |
| **ТИП ЧАСА:** обрада |
| **ЦИЉ ЧАСА:** Усвајање знања о привреди, њеним секторима, индустрији, утицају индустрије на животну средину |
| **ЗАДАЦИ ЧАСА:**  **Образовни**: Усвојити знања о привреди, њеним секторима, индустрији, утицају индустрије на животну средину  **Васпитни**: Развити код ученика географски начин мишљења, способност упоређивања, посматрања, закључивања, развијање одговорног односа према животној средини |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам индустрије и њену поделу  -објасни сваку од грана индустрије  -објасни разлику између екстрактивне и прерађивачке индустрије  -објасни разлику између тешке и лаке индустрије  -анализира утицај природне средине на размештај индустрије  -анализира и уочава неравномеран размештај индустрије у свету  -анализира утицај индустрије на животну средину |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Дефинише појам привреде и препознаје привредне делатности и гране. Уочава разлику између привредних делатности и привредних грана.  **Средњи ниво** Г.Е. 2.1.3 -Објашњава географске појаве и процесе који су представљени графиконом, табелом и шемом. Ученик може да на основу шеме из уџбеника наведе и објасни разлике између сектора, делатности и грана привреде.  **Напредни ниво** Г.Е. 3.1.1. Доноси закључке о просторним и каузалним везама. Ученик је у стању да користећи географску карту утврди везе између природе и људског друштва и обрнуто (рељеф-рудно богатство-привреда, клима-хидрографија-привреда...). Г.Е. 3.3.2. Објашњава утицај природних и друштвених фактора на развој привреде и привредних делатности. Ученик разуме и објашњава значај природних и значај друштвених услова за развој привреде. |
| **КЉУЧНИ ПОЈМОВИ:** индустрија, екстрактивна, прерађивачка, тешка и лака индустрија |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Поновити пређено градиво кроз питања: Шта је привреда? На колико сектора се она дели? Који су то сектори? Која занимања спадају у примарни сектор? Која занимања спадају у секундарни сектор? Која занимања спадају у терцијарни сектор? Која занимања спадају у квартарни сектор? Наброј привредне делатности. Наброј ванпривредне делатности. |
| **Главни део часа ( минута):** 35 минута |
| Данас ћемо говорити о најважнијој делатности секундарног сектора- индустрији. Зашто је она најважнија? (зато што обухвата делатности које омогућавају добијање важних производа за људску употребу) Које све производе добијамо у оквиру индустрије? (руде, енергију, лимове, цеви, аутомобиле, намештај, папир, гуму, храну, одећу ...)  С обзиром на производе које добијамо, индустрија се дели на лаку и тешку. У нашим уџбеницима на стр. 91 дата је њена подела. Лако је уочити да тешка индустрија ствара средства за рад и предмете за рад. Лака индустрија ствара средства за личну употребу, исхрану, једном речи за широку потрошњу.  Исто тако, постоји и подела индустрије на екстрактивну и прерађивачку. Прва се бави добијањем сировина, а друга њиховом прерадом. Које сировине су важне за покретање индустрије? (руде, нафта, угаљ, гас...)  Као што видите, индустрија зависи од сировина, али и од многих других чинилаца. Да ли неко може да каже шта је све потребно за успешан развој индустрије? (извори воде, радна снага, саобраћај, повољан терен за изградњу фабрике, сировине...) Пошто је за успешан развој индустрије потребан низ чинилаца које је тешко истовремено задовољити , индустрија у свету је веома неравномерно развијена. Прочитајте у уџбенику на стр. 92 и 93 пасус о неравномерној распоређености индустрије. Затим, поразговарајте са другом из клупе о својим утисцима. Покажимо на карти света места која су индустријски најразвијенија. Који чиниоци су на то највише утицали?  Да ли овакав положај индустрије у свету утиче на природну средину и како? Који су позитивни, а који негативни утицаји?  Следи дебата. |
| **Завршни део часа ( минута):** 5 минута |
| Кратко понављање пређених појмова. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Секундарни сектор привреде: индустрија   * Индустрија се дели на лаку и тешку * Тешка индустрија ствара средства за рад и предмете за рад. * Лака индустрија ствара средства за широку потрошњу. * Индустрија се дели на екстрактивну и прерађивачку * Лоцирање индустрије зависи одизвора воде, радне снаге, саобраћаја, повољног терена за изградњу фабрике, сировина... * Индустија утиче на изглед и квалитет животне средине |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |