|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 8** |
| **НАСТАВНА ТЕМА:** ГЕОГРАФСКА КАРТА |
| **НАСТАВНА ЈЕДИНИЦА:** Географска карта, математички елементи географске карте |
| **ТИП ЧАСА:** утврђивање |
| **ЦИЉ ЧАСА:** Утврдити знање о географској карти и математичким елементима географске карте |
| **ЗАДАЦИ ЧАСА:**  **Образовни**:Ученици треба да утврде основна знања о географској карти, математичким елементима географске карте, као и о њиховом значају за њено коришћење  **Васпитни**: подстицање интересовања и радозналости ученика за начине стварања и коришћења географске карте у свакодневном животу |
| **ОЧЕКИВАНИ ИСХОДИ: По завршетку часа ученик ће бити у стању да:**  -опише изглед географске карте  -објасни појам географске карте  -објасни појам картографије  -именује математичке елементе карте  -објашњава математичке елементе карте  -уочава разлике између математичких елемената карте  -схвата улогу математичких елемената карте у њеном стварању  -научено градиво примењује у пракси  -активно учествује у дискусији на часу |
| **СТАНДАРДИ И НИВОИ ЗНАЊА:**  **Основни ниво:**  ГЕ. 1.1.1. Разуме појам оријентације и наводи начине оријентисања  ГЕ. 1.1.2. Наводи начине представљања Земљине површине (глобус, географска карта, упоредници, подневци, екватор, Гринич)  **Средњи ниво:**  ГЕ 2.1.2. Одређује положај места и тачака на географској карти  ГЕ. 2.1.4.  Приказује понуђене географске податке на немој катри картографским средствима  **Напредни ниво:**  ГЕ. 3.1.1 Доноси закључке о просторним везама географских објеката, појава , процеса и односа на основу анализе географске карте |
| **КЉУЧНИ ПОЈМОВИ:** географска карта, географски садржај, географска имена, размер, картографска мрежа |
| **ОБЛИЦИ РАДА:** фронтални, групни |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света, пано наставника |
| **МЕЂУПРЕДМЕТНЕ КОРЕЛАЦИЈЕ:** математика, инфор. и рачунарство, ТиТ |
| **ТОК ЧАСА:** |
| **Уводни део часа ( минута):** 10 минута |
| Укратко поновити градиво пређено на претходним часовима. Шта је географска карта? Које су предности географске карте над глобусом? Који су елементи карте? Како се они приказују? Који су то математички елементи карте? Шта је размер? Шта је размерник? Како се користи размер, а како размерник?  Ученике поделити на групе. У групи може бити 4 до 5 ученика. Поделити задатке. |
| **Главни део часа ( минута):** 30 минута |
| Изложити на паноу неколико планова, топографских карата, физичких и политичких карата. Све их помешати без неког одређеног реда. Задатак ученика је да гледајући у карту и у размер одреде да ли је карта крупног, средњег или ситног размера. Исто тако је могуће и вежбати проналажење географске ширине и дужине, појединих градова на карти. Такође, треба да препознају и покажу основне елементе карте.  Друго вежбање састоји се у томе што се ученицима зада да нацртају шему учионице. Објаснити им да план не представља предмете (као на цртежу), већ да показује само места која заузимају предмети на некој површини и растојање између предмета. Принцип рда је следећи:  - Прво наставник црта шему на табли, или још боље, излаже је на паноу. Сваки метар представља једним дециметром.  - Ученици израђују исти такав план, али дупло мањи. Ово је врло значајно да би схватили улогу размера.  Наставник помаже ученицима у раду. |
| **Завршни део часа ( минута):** 5 минута |
| Кратак преглед урађених радова.  Са ученицима закључити :  -Да план показује површину места где се налазе објекти и растојања између њих  -Да се планови цртају према унапред одређеном размеру  -Да сваком плану одговара извесно место у стварности |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, црта план учионице, упоређује карте различитих размера |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Цртају план учионице, упоређују карте различитих размера. |
| **ИЗГЛЕД ТАБЛЕ** |
| Карте различитих размера  На паноу изложити више врста карата и унапред урађен план учионице |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |