|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 47** |
| **НАСТАВНА ТЕМА:** ПРИВРЕДА |
| **НАСТАВНА ЈЕДИНИЦА:** Развијене земље и земље у развоју |
| **ТИП ЧАСА:** обрада |
| **ЦИЉ ЧАСА:** Усвојити појам развијених и земаља у развоју |
| **ЗАДАЦИ ЧАСА:**  **Образовни**: Усвајање појма развијених и земаља у развоју  **Васпитни**: оспособљавање ученика да разлике прихватају као богатство. Развијање толеранције, уважавања различитости. Оспособљавање ученика за самостално и кооперативно учење. |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам развијених и појам неразвијених земаља  -покаже на карти развијене и неразвијене земље света  -анализира однос развијених и неразвијенх земаља  -објасни појам бруто домаћи производ |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Дефинише појам привреде и препознаје привредне делатности и гране. Уочава разлику између привредних делатности и привредних грана.  **Средњи ниво** Г.Е. 2.1.3 -Објашњава географске појаве и процесе који су представљени графиконом, табелом и шемом. Ученик може да на основу шеме из уџбеника наведе и објасни разлике између сектора, делатности и грана привреде.  **Напредни ниво** Г.Е. 3.1.1. Доноси закључке о просторним и каузалним везама. Ученик је у стању да користећи географску карту утврди везе између природе и људског друштва и обрнуто (рељеф-рудно богатство-привреда, клима-хидрографија-привреда...). Г.Е. 3.3.2. Објашњава утицај природних и друштвених фактора на развој привреде и привредних делатности. Ученик разуме и објашњава значај природних и значај друштвених услова за развој привреде. |
| **КЉУЧНИ ПОЈМОВИ:** бруто домаћи производ, развијене земље, земље у развоју |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, рада на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, биологија информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Показати политичку карту света. Погледајте, на свету има много држава. Све се оне разликују по географском положају, величини своје територије, становништву које их насеељењава, привредном развоју. Можда је најизразитија подела она, која државе дели на развијене и оне које су у развоју. Данас ћемо говорити о њима. |
| **Главни део часа ( минута):** 35 минута |
| Погледајте карту која се налази на 105.страни уџбеника. Наранџастом бојом су приказане развијене, а белом земље у развоју. Користећи политичку карту света, запишите које су то развијене земље. Ученици самостално раде, а наставник им помаже у раду.  Да ли сте чули за ове земље? Оне се свакодневно помињу као земље ка којима воде путеви миграција и које су у врху свих листа развоја привредних делатности. На основу ког мерила је извршена ова подел)? (БДП) Скраћеница БДП је назив за бруто дмаћи производ. Он представља укупну вредност материјалних добара и услуга коју у току једне године остваре сви радници једне земље. Изражава се у доларима, па се тако могу упоређивати све земље света.  Са ученицима анализирати табелу која се налази на стр. 107. Следи упоређивање ових земаља и дебата о томе како је могуће подићи БДП по глави становника. Изабрати неку од земаља Азије или Африке и дати предлоге како је могуће унапређивање њиховог привредног развоја.  Упоредити привреду САД-а и Кине са привредом Србије. Какве су могућности и шта треба урадити да би се БДП Србије подигао. |
| **Завршни део часа ( минута):** 5 минута |
| Ученицима задати домаћи задатак, који ће излагати следећа два часа. Теме су:   1. Развијене земље Европе - карактеристике привреде 2. Земље у развоју Европе - карактеристике привреде 3. Развијене земље Азије - карактеристике привреде 4. Земље у развоју Азије - карактеристике привреде 5. Земље у развоју Јужне Америке - карактеристике привреде 6. Развијене земље Северне Америке - карактеристике привреде 7. Пољопривреда као загађивач природне средине 8. Индустрија као загађивач природне средине 9. Саобраћај као загађивач природне средине 10. Одрживи развој – будућност човечанства   Ученици могу радити самостално или у групама. Теме се могу понављати, али да буду равномерно заступљене. Потребно је израдити пано или презентацију на компјутеру. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Развијене земље и земље у развоју   * БДП представља укупну вредност материјалних добара и услуга коју у току једне године остваре сви радници једне земље. * Изражава се у доларима |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |