|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 31** |
| **НАСТАВНА ТЕМА:** НАСЕЉА |
| **НАСТАВНА ЈЕДИНИЦА:** Насеља: размештај и типови |
| **ТИП ЧАСА:** обрада |
| **ЦИЉ ЧАСА:** Усвајање знања о насељима, врстама насеља по размештају и занимању људи |
| **ЗАДАЦИ ЧАСА:**  **Образовни**: Усвојити знања о насељима, врстама насеља по размештају и занимању људи  **Васпитни**: Развити код ученика географски начин мишљења, способност упоређивања, посматрања, закључивања, развијање одговорног односа према насељу |
| **ОЧЕКИВАНИ ИСХОДИ: По завршетку часа ученик ће бити у стању да:**  -анализира географски положај насеља  -објасни утицај природне средине на размештај насеља  -објасни утицај привреде на размештај насеља  -препозна различите типове насеља у свету и нашој земљи  -упореди типове насеља у различитим деловима света  -објасни континуиране процесе у развоју насеља и даје примере у Србији, Европи и свету  -анализира утицај природне средине на на размештај и типове села  -доводи у везу типове насеља и урбане и руралне процесе са структурама становништва, миграцијама, економским и глобалним појавама  и процесима  -уочи типове села по распореду кућа у њима и да покаже на карти света и карти Србиије где преовладава који тип села  -објасни и разуме појам деаграризације и  -наведе разлоге који доводе до ње  -објасни и разуме појам депопулације села и  -наведе разлоге који доводе до ње  -активно учествује у дебати и раду на часу |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик зна да на геог. карти пронађе насеља и да их упореди по величини . Г.Е. 1.1.3. Ученик може на географској карти, на основу картографских знакова, да уочи просторни распоред и издвоји насељене и ненасељене области.  **Средњи ниво** Г.Е. 2.3.1 Објашњава географске појаве и процесе који су представљени графиконом, табелом и шемом. Разликује како кретањa становништва (природни прираштај, миграције) утиче на изглед и распоред градова света. Г.Е. 2.1.4. Ученик је у стању да понуђене градове представи на немој карти користећи одговарајуће картографске знаке.  **Напредни ниво** Г.Е. 3.3.1. Ученик зна да објасни утицај природне средине на формирање насеља. Разуме и објашњава узроке ширења и напредовања насеља у свету. Г.Е. 3.1.1. Ученик је у стању да користећи географску карту дође до информација битних за концентрацију градова и њихов развој. |
| **КЉУЧНИ ПОЈМОВИ:** насеље, типови насеља |
| **ОБЛИЦИ РАДА:** фронтални, рад у пару, индивидуални |
| **МЕТОДЕ РАДА:** дијалошка, рада на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Поновити са ученицима све што су у нижим разредима учили о насељима. Очекује се да ће знати поделу насеља на села и градове, занимања људи у селима и градовима. Требало би да знају да упореде село и град. |
| **Главни део часа ( минута):** 35 минута |
| Данас почињемо са проучавањем насеља. Да ли неко може да нам каже шта су то насеља? (Насеља су места где људи живе привремено или стално) Инсистирати на томе да становништво живи у насељима и привремено, па стога насеља могу бити и привремена.  Свако насеље чини три елемента: територја, становништво и назив. Наведите имена неких насеља у свету и у Србији. Пронађимо их на карти света и Србије. Видите, сва ова насеља имају раѕличите положаје на Земљи. Нека се налазе на обали мора, нека на обали река или језера, а нека су и на обронцима високих планина. У сваком случају, основни чинилац за формирање насеља је питка вода и могућност обављања различитих делатности. Исто тако, насеља су се градила често и на местима која су лака за одбрану, па су тако често имала и улогу одбране територија (Нови Сад).  На страни бр. 68, наведени су типови насеља, према њиховој функцији. Хајде да погледамо који су то типови и да их убележимо у наше свеске. (Одбрамбена, рударска, индустријска, трговачака, туристичка, сателитска насеља, бање, луке...) За сваку од ових врста нађимо по један пример на карти света или Србије. Ученици раде са својим паром у клупи, излазе на карту и показују свим ученицима у разреду.  Функцију насеља некада можемо сазнати и из самог назива насеља. Нпр. Соко бања, Врњачка бања, Бања Лука, Нови Пазар, Салцбург (град где се ископавала камена со)...  Одговори на питања која се налазе на крају лекције. Ученици раде самостално, наставник их обилази и помаже у раду. |
| **Завршни део часа ( минута):** 5 минута |
| Провера тачности одговора. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Одговарају на питања самостално. Записују текст са табле. |
| **ИЗГЛЕД ТАБЛЕ** |
| Насеља   * Насеља су места где људи живе привремено или стално * Елементи насеља су: територја, становништво и назив * Насеља према функцији могу бити: одбрамбена, рударска, индустријска, трговачака, туристичка насеља, бање, луке... |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |