|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 41** |
| **НАСТАВНА ТЕМА:** ПРИВРЕДА |
| **НАСТАВНА ЈЕДИНИЦА:** Секундарни сектор привреде: индустрија |
| **ТИП ЧАСА:** утврђивање |
| **ЦИЉ ЧАСА:** Утврђивање знања о привреди, њеним секторима, индустрији, утицају индустрије на животну средину |
| **ЗАДАЦИ ЧАСА:**  **Образовни**: Утврдити знања о привреди, њеним секторима, индустрији, утицају индустрије на животну средину  **Васпитни**: Развити код ученика географски начин мишљења, способност упоређивања, посматрања, закључивања, развијање одговорног односа према животној средини |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам индустрије и њену поделу  -објасни сваку од грана индустрије  -објасни разлику између екстрактивне и прерађивачке индустрије  -објасни разлику између тешке и лаке индустрије  -анализира утицај природне средине на размештај индустрије  -анализира и уочава неравномеран размештај индустрије у свету  -анализира утицај индустрије на животну средину |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Дефинише појам привреде и препознаје привредне делатности и гране. Уочава разлику између привредних делатности и привредних грана.  **Средњи ниво** Г.Е. 2.1.3 -Објашњава географске појаве и процесе који су представљени графиконом, табелом и шемом. Ученик може да на основу шеме из уџбеника наведе и објасни разлике између сектора, делатности и грана привреде.  **Напредни ниво** Г.Е. 3.1.1. Доноси закључке о просторним и каузалним везама. Ученик је у стању да користећи географску карту утврди везе између природе и људског друштва и обрнуто (рељеф-рудно богатство-привреда, клима-хидрографија-привреда...). Г.Е. 3.3.2. Објашњава утицај природних и друштвених фактора на развој привреде и привредних делатности. Ученик разуме и објашњава значај природних и значај друштвених услова за развој привреде. |
| **КЉУЧНИ ПОЈМОВИ:** индустрија, екстрактивна, прерађивачка, тешка и лака индустрија |
| **ОБЛИЦИ РАДА:** групни |
| **МЕТОДЕ РАДА:** дијалошка, монолошка |
| **НАСТАВНА СРЕДСТВА:** уџбеник, географска карта света, панои ученика |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Поделити ученике на групе. Добро би било да буде четири групе. Ученицима поделити паное на којима ће записивати одговоре на питања и захтеве која буду добили на својим наставним листићима. По две групе раде исти задатак. |
| **Главни део часа ( минута):** 35 минута |
| Прва група ради: Идејни пројекат за изградњу железаре, друга: Идејни пројекат за изградњу фарме крава.  Пример за могући наставни листић је дат у изгледу табле.  Ученици самостално раде 20 минута. Прво прочитају питања и напомене из наставних листића, а онда одговарају на њих, што ће на крају довести до записивања основних појмова. Наставник обилази групе и помаже им у раду.  Након завршених задатака, панои се лепе на таблу и групе излажу. Групе са истим задатком се допуњују. |
| **Завршни део часа ( минута):** 5 минута |
| Евалуација рада група. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Своје одговоре излажу у групи. |
| **ИЗГЛЕД ТАБЛЕ** |
| Прва група: Идејни пројекат за изградњу железаре   1. Обратити пажњу на локацију, набавку сировина, мрежу саобраћајница, близину градова и подајних места, радну снагу, близину река... 2. Шематски скицирај колико постројења ће имати фабрика и њен однос према саобраћајницама, градовима, продајним центрима... 3. Фабрика НЕ СМЕ да загађује животну средину. Дати решење о заштити животне средине. 4. Када се испуне и ускладе сви услови, да ли ће фабрика бити исплатива?   Друга група: Идејни пројекат за изградњу фарме крава   1. Обратити пажњу на локацију, набавку сировина, мрежу саобраћајница, близину градова и подајних места, радну снагу, близину река... 2. Скицирај шематски колико простора ће заузимати фарма и њен однос према саобраћајницама, градовима, продајним центрима... 3. Фарма НЕ СМЕ да загађује животну средину. Дати решење о заштити животне средине. 4. Када се испуне и ускладе сви услови, да ли ће фарма бити исплатива? |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |