|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 38** |
| **НАСТАВНА ТЕМА:** ПРИВРЕДА |
| **НАСТАВНА ЈЕДИНИЦА:** Примарни сектор привреде: пољопривреда |
| **ТИП ЧАСА:** обрада |
| **ЦИЉ ЧАСА:** Усвајање знања о привреди, њеним секторима, пољопривреди |
| **ЗАДАЦИ ЧАСА:**  **Образовни**: Усвојити знања о привреди, њеним секторима, пољопривреди  **Васпитни**: Развити код ученика географски начин мишљења, способност упоређивања, посматрања, закључивања, развијање одговорног односа према животној средини |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам пољопривреде  -изврши поделу пољопривреде и наведе на примерима делатности које обухвата привреда  - објасни и анализира појам зелене револуције у привреди  -вреднује алтернативе за одрживи развој у пољопривреди |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Дефинише појам привреде и препознаје привредне делатности и гране. Уочава разлику између привредних делатности и привредних грана.  **Средњи ниво** Г.Е. 2.1.3 -Објашњава географске појаве и процесе који су представљени графиконом, табелом и шемом. Ученик може да на основу шеме из уџбеника наведе и објасни разлике између сектора, делатности и грана привреде.  **Напредни ниво** Г.Е. 3.1.1. Доноси закључке о просторним и каузалним везама. Ученик је у стању да користећи географску карту утврди везе између природе и људског друштва и обрнуто (рељеф-рудно богатство-привреда, клима-хидрографија-привреда...). Г.Е. 3.3.2. Објашњава утицај природних и друштвених фактора на развој привреде и привредних делатности. Ученик разуме и објашњава значај природних и значај друштвених услова за развој привреде. |
| **КЉУЧНИ ПОЈМОВИ:** пољопривреда, земљорадња, сточарство. зелена револуција |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, биологија информатика и рачунарство |
| **ТОК ЧАСА:** |
| **Уводни део часа ( минута):** 10 минута |
| Поновити пређено градиво кроз питања: Шта је привреда? На колико сектора се она дели? Који су то сектори? Која занимања спадају у примарни сектор? Која занимања спадају у секундарни сектор? Која занимања спадају у терцијарни сектор? Која занимања спадају у квартарни сектор? Наброј привредне делатности. Наброј ванпривредне делатности. Шта означава појам сива економија? |
| **Главни део часа ( минута):** 30 минута |
| Данас ћемо говорити о најважнијој делатности из примарног сектора- пољопривреди. Зашто је она најважнија? (обезбеђује нам храну) Које све производе добијамо у оквиру пољопривреде? (житарице, месо, млечне производе...) С обзиром на производе које добијамо, пољопривреда се дели на земљорадњу и сточарство. У нашим уџбеницима на стр. 88 пише у којим деловима света је пољопривреда нарочито развијена. Прочитајте тај кратак пасус, па да онда сви заједно на карти света покажемо те делове света. Ученици раде на тексту 5 минута.  Број становника у свету стално расте, тако да и пољопривреда има озбиљан задатак да прехрани све већи број становника, нарочито у Азији и неким деловима Африке. Зато је у периоду од 30-их до 70-их година 20. века изведена Зелена револуција у оквиру које су спроведене научне методе и техничка достигнућа која су дала и данас дају високе приходе у пољопривреди. Шта мислите, шта је то могло да се уведе, па да допринесе развоју и модернизацији пољопривреде? (Механизација, хемијска средствс, нове сорте биљака и животиња, одводњавање и наводњавање земљишта...) Зелена револуција је обухватала 3 фазе: 1. Увођење нових сорти, 2. Индустријализацију, 3. Наводњавање. Да ли је Зелена реоволуција донела добро или лоше човечанству?  Следи дебата. Користити текст из уџбеника као полазну тачку. |
| **Завршни део часа ( минута):** 5 минута |
| Ученицима задати домаћи задатак за следећи час. Теме су:   1. Зелена револуција 2. Утицај пољопривреде на животну средину 3. Пољопривреда земаља у развоју 4. Пољопривреда развијених земаља   Ученици могу радити самостално или у групама. Теме се могу понављати, али да буду равномерно заступљене. Потребно је израдити пано или презентацију на компјутеру. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Пољопривреда   * Пољопривреда: сточарство и земљорадња * Пољопривреда: * Зелена револуција - 3 фазе: 1. Увођење нових сорти   2. Индустријализација  3. Наводњавање |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |