|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 9** |
| **НАСТАВНА ТЕМА:** ГЕОГРАФСКА КАРТА |
| **НАСТАВНА ЈЕДИНИЦА:** Мерења на географским картама |
| **ТИП ЧАСА:** обрада |
| **ЦИЉ ЧАСА:** Усвојити начине мерења растојања на географској карти и глобусу |
| **ЗАДАЦИ ЧАСА:**  **Образовни**: Ученици треба да науче како да мере растојања на глобусу и на географској карти  **Васпитни**: Подстицање интересовања и радозналости ученика за усвајањем нових знања и њиховог примењивања у животу |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни улогу размера и размерника у мерењима на карти  -прати инструкције и на основу њих одређује  -стварна растојања између тачака на Земљи  -самостално израчунава растојања на карти помоћу размера -објасни начин мерења растојања на глобусу  -врши самостална мерења растојања на глобусу -активно учествује у дискусији на часу |
| **СТАНДАРДИ И НИВОИ ЗНАЊА:**  **Основни ниво:**  ГЕ. 1.1.1. Разуме појам оријентације и наводи начине оријентисања  ГЕ. 1.1.2. Наводи начине представљања Земљине површине (глобус, географска карта, упоредници, подневци, Екватор, Гринич)  **Средњи ниво:**  ГЕ 2.1.2. Одређује положај места и тачака на географској карти  ГЕ. 2.1.3. Препознаје и објашњава географске објекте, појаве и процесе који су представљени моделом, сликом, графиконом, табелом  ГЕ. 2.1.4. Приказује понуђене географске податке на немој катри картографским средствима  **Напредни ниво:**  ГЕ. 3.1.1 Доноси закључке о просторним везама географских објеката, појава , процеса и односа на основу анализе географске карте |
| **КЉУЧНИ ПОЈМОВИ:** размер, размерник, главни размер |
| **ОБЛИЦИ РАДА:** фронтални, рад у пару, индивидуални |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света, глобус |
| **МЕЂУПРЕДМЕТНЕ КОРЕЛАЦИЈЕ:** математика, инфор. и рачунарство, ТиТ |
| **ТОК ЧАСА:** |
| **Уводни део часа ( минута):** 5 минута |
| Час започети разговором у коме ће се укратко поновити градиво пређено на прошлим часовима. Шта је географска карта? Која је разлика између глобуса и географске карте? На физичко-географској карти покажи елементе географске карте. Шта је размер? Шта је размерник? Која је разлика између размера и размерника? |
| **Главни део часа ( минута):** 35 минута |
| Данас ћемо говорити о начинима мерења растојања на глобусу и географској карти. По чему се разликују географска карта и глобус?(Географска карта је умањени приказ земљине површине на равни, а глобус је модел Земље. Глобус верно приказује површину Земље, а на географској карти се јављају трансформације.)  Мерења на глобусу и географској карти се врше различито. На страни бр 24 се налази слика на којој је приказан начин мерења растојања на глобусу. За такво мерење потребан нам је само комад папира. Измеримо растојање од Гриничког меридијана до Индије на глобусу! Пратите инструкције испод слике. (Пошто у учионици обично нема више од једног глобуса, наставник уз помоћ неколико ученика демонстрира мерење пред целим одељењем.)  За разлику од мерења на глобусу, на карти се растојања израчунавају помоћу размера. Поновити са ученицима шта значе бројеви у размеру (градиво са прошлог часа). Хајде да израчунамо растојање између два града у природи, ако је њихово растојање на карти размера 1 : 1 000 000, 5 mm. Питати ученике да ли неко зна начин на који се задатак може урадити. Наставник може да објасни на следећи начин:  Растојање износи 5 km. Хајде да објаснимо како смо дошли до овог резултата.  Размер 1 : 1 000 000 нам говори да је сваки милиметар на оваквој географској карти, у ствари милион милиметара у природи.Значи, у нашем случају 5 mm са карте биће:  5 \* 1 000 000 mm = 5 000 000 mm у природи.  Добијамо резултат који, ако милиметре претворимо у километре, даје 5 km.  Ученици записују задатак у своје свеске.  За начине мерења растојања на кари, можемо да користимо и размерник. Шта је размерник?(Графички представљени размер) У уџбенику на страни 23, приказан је начин коришћења размерника. Прочитајте текст испод слике, па покушајте сами да израчунате растојање између тачака на карти и да одредите њихово растојање у природи. Користите карту Европе у вашим Атласима. Наставник обилази ученике и помаже им у раду. Ученици могу да раде индивидуално или у пару. |
| **Завршни део часа ( минута):** 5 минута |
| Укратко поновити градиво пређено на часу и преконтролисати тачност извршених мерења. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност. Помаже им у мерењима и израчунавањима. |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Врше мерења на глобусу и карти, самостално или у пару. |
| **ИЗГЛЕД ТАБЛЕ** |
| Мерења на географским картама     * Израчунај растојање између два града у природи, ако је њихово растојање на карти размера 1: 1 000 000, 5 mm   5 \* 1 000 000 mm = 5 000 000 mm у природи |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |