|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 55** |
| **НАСТАВНА ТЕМА:** ДРЖАВА И ИНТЕГРАЦИОНИ ПРОЦЕСИ |
| **НАСТАВНА ЈЕДИНИЦА:** Формирање политичке карте света |
| **ТИП ЧАСА:** обрада |
| **ЦИЉ ЧАСА:** Усвојити појам политичке карте света и њеног формирања |
| **ЗАДАЦИ ЧАСА:**  **Образовни**: Усвајање појма политичке карте света и њеног формирања  **Васпитни**: Развијање способности уочавања основних својстава објеката, појава и процеса у окружењу и њихове повезаности, развијање усменог изражавања кроз аргументовано учешће у дискусији |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни настанак држава до Првог светског рата и после Првог светског рата  -на карти покаже територије држава које су настале до Првог светског рата и после Првог светског рата  -објасни настанак држава у савремено доба  -објасни појмове НАТО, Уједињене нације, Европска Унија  -представи процесе који су довели до формирања савремене политичко-географске карте света |
| **СТАНДАРДИ И НИВОИ ЗНАЊА:**  **Основни ниво**  ГЕ1.1.3. Препознаје и чита географске и допунске елементе карте – чита називе континената и држава на карти света.  **Средњи ниво:**  ГЕ2.1.2. Одређује положај континената и држава на карти света.  ГЕ2.1.3. Препознаје и објашњава географске чињенице приказане моделом, сликом, графиконом, табелом и схемом.  ГЕ2.3.2. Именује међународне организације у свету (UN, UNESCO, FAO, EU).  **Напредни ниво:**  ГЕ3.4.3. Разуме и објашњава поделу света на државе, појмове колонизацијa и деколонизацијa. Разуме и објашњава узроке и процес глобализације у свету и улогу мас-медија. На основу досадашњих сазнања покушава да претпостави будућност човечанства. |
| **КЉУЧНИ ПОЈМОВИ:** политичка карта света, међународне организациије, УН |
| **ОБЛИЦИ РАДА:** фронтални, индивидуални |
| **МЕТОДЕ РАДА:** илустративно-демонстрациона, дијалошка, монолошка, рада на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Показати ученицима политичку карту света. Шта је то географска карта? (Умањени приказ земљине површине на равни) Каква је ово географска карта по свом садржају? (политичка) Зашто се тако зове и шта је на њој приказано? (Државе, њихове границе, главни градови..) Да ли знате да су се политичке карте мењале са развојем људског друштва? Зашто? (после ратова неке државе су биле расформиране и створене нове, неке су се ослободиле од колонијалне власти...) Наведите неки пример државе која је нестала (Аустроугарска, Пруска...) |
| **Главни део часа ( минута):** 35 минута |
| Данас ћемо говорити о променама које су се дешавале у формирању политичких карата кроз историјски развој. Можемо издвојити следеће периоде: древни, средењевековни, нови, савремени.  **Древни период** (до V века) поклапа се са робовласничким, тада су настале државе: Египат, Грчка, Рим и др. Употребите своје знање из историје. Које су области захватале те државе? (област Средоземља) Покажите на карти света. Како су се оне односиле према суседима? (освајачки) Зато су се тада границе држава брзо мењале, старе државе су нестајале, а нове се формирале.  **Средњовековни период** (V–XV век) карактеристичне су феудалне државе: Византија, Русија, Енглеска, Шпанија... Оне су такође биле освајачке, па су се површине територија и границе држава врло брзо мењале.  **Нови период** (од XVI века до Првог светског рата) период појаве капитализма (развој саобраћаја и индустрије). Почиње сa Великим географским открићима, после којих долази до колонијалних освајања.  **Савремени период** (после Првог светског рата) – распала се Аусроугарска и настале нове мање државе у Европи (Југославија, Пољска, Чехословачка). После Другог светског рата, промене су биле још веће. Колоније су се ослободиле туђих утицаја, а и дошло је и до распада СССР-а. (Показати ученицима садашње државе- бивше републике ССССР-а, ослобођене колоније Азије и Африке)  Сукоби између држава и данас постоје, углавном око територија. Те проблеме покушавају да реше организације, од којих је најутицајнија ОУН.  Прочитајте сада текст из уџбеника стр. 127 и 128. и напишите које су то организације и за које циљеве се која залаже. Ученици самостално раде, наставник их обилази и помаже у раду. Излагање написаног. |
| **Завршни део часа ( минута):** 5 минута |
| Кратко понављање пређеног градива на часу. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Раде самостално на тексту из уџбеника. Записују текст са табле. |
| **ИЗГЛЕД ТАБЛЕ** |
| Формирање политичке карте света   * Периоди у настанку политичке карте света: древни, средењевековни, нови , савремени * ОУН * НАТО * ЕУ * ЗНД * АУ |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |