|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 52** |
| **НАСТАВНА ТЕМА:** ДРЖАВА И ИНТЕГРАЦИОНИ ПРОЦЕСИ |
| **НАСТАВНА ЈЕДИНИЦА:** Држава: облик владавине, главни град |
| **ТИП ЧАСА:** обрада |
| **ЦИЉ ЧАСА:** Усвојитипојам државе, облика владавине, главног града |
| **ЗАДАЦИ ЧАСА:**  **Образовни**: Усвајање појма државе, облика владавине, главног града  **Васпитни**: Развијање способности уочавања основних својстава објеката, појава и процеса у окружењу и њихове повезаности, развијање усменог изражавања кроз аргументовано учешће у дискусији |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни и разликује облике владавине  -анализира и упореди специфичности различитих облика владавине  -користи тематске карте и на њима препознаје границе земаља, њихове територије и главне градове  -објашњава појам административно-територијално уређење |
| **СТАНДАРДИ И НИВОИ ЗНАЊА:**  **Основни ниво**  ГЕ1.1.3. Препознаје и чита географске и допунске елементе карте – чита називе континената и држава на карти света.  **Средњи ниво:**  ГЕ2.1.2. Одређује положај континената и држава на карти света.  ГЕ2.1.3. Препознаје и објашњава географске чињенице приказане моделом, сликом, графиконом, табелом и схемом.  ГЕ2.3.2. Именује међународне организације у свету (UN, UNESCO, FAO, EU).  **Напредни ниво:**  ГЕ3.4.3. Разуме и објашњава поделу света на државе, појмове колонизацијa и деколонизацијa. Разуме и објашњава узроке и процес глобализације у свету и улогу мас-медија. На основу досадашњих сазнања покушава да претпостави будућност човечанства. |
| **КЉУЧНИ ПОЈМОВИ:** република, монархија, унитарна држава, федерација |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Час почети понављањем градива кроз питања: Шта је држава? Која су три основна елемента у дефиницији државе? Шта се подразумева под државном територијом?  Шта су то ексклаве, а шта енклаве? |
| **Главни део часа ( минута):** 35 минута |
| Прошлог часа смо говорили да је држава организована као апарат спровођења власти кроз државне органе. Свака држава има свој начин владавине. Које сте врсте владавине помињали у оквиру часова историје? Какво је државно уређење имала Спарта, а какво Атина? У чему су се разликовали?  Државна уређења су се вековима мењала. Данас разликујемо републику и монархију као облике владавина. Шта је република, а шта монархија? Објасни својим речима. (Република-владавина народа, а монархија-владавина једног човека, монарха)  Користећи текст са 118, стр, из уџбеника, и знање из историје, направите упоредну табелу у којој ћете написати карактеристике републике и наспрам њој монархије. Ученици самостално раде у својим свескама. Наставник их обилази и помаже у раду. После завршеног рада, заједно са ученицима, наставник на табли исписује таблицу.  Било да је монархија или република, органи власти организују саму територију државе у смислу спровођења власти. Тако државе могу бити федерације или унитарне државе. Да ли неко зна шта значе ова два појма? (Користити у објашњењу текст из уџбеника и објаснити га заједно са ученицима)  Још једна важна одредница државе је главни град? Зашто се зове главни? (у њему су смештени највиши државни органи- парламент, влада, министарства, врховни суд) Главни град није увек и највећи. Објаснити пример Бразилије и разлога за њено премштање из Рио де Жанеира. Некада држава има и два града (Холандија- Амстердам и Хаг)  На карти света показати ове државе и њихове главне градове. |
| **Завршни део часа ( минута):** 5 минута |
| Кратка усмена провера пређеног градива на часу. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Држава: облик владавине, главни град   * Република-владавина народа * Монархија-владавина једног човека, монарха  |  |  | | --- | --- | | Република | Монархија | | - законодавна власт припада парламенту (скупштини)  - извршна власт припада влади  - На челу је председник републике, бира се сваких пет година  - Председничка република– председник има велика овлашћења  - Парламентарна република- Парламент има велика овлашћења | **-** законодавна и извршна власт припада монарху (некада)  - Власт монарха је доживотна и наследна  - Парламентарна монархија (власт монарха је симболична, праву власт има Парламент)  - Апсолутистичка монархија (влада само монарх без Парламента) |  * Државе: федерације, унитарне државе * Главни град- у њему су смештени највиши државни органи * Државни органи: парламент, влада, министарства, врховни суд |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |