|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 23** |
| **НАСТАВНА ТЕМА:** СТАНОВНИШТВО |
| **НАСТАВНА ЈЕДИНИЦА:** Структура становништва |
| **ТИП ЧАСА:** утврђивање |
| **ЦИЉ ЧАСА:** Утврдити појам структуре становништва и њене поделе |
| **ЗАДАЦИ ЧАСА:**  **Образовни**: Ученици треба да утврде појам структуре становништва и њену поделу  **Васпитни**: Развијање основних појмова о друштвеном окружењу и њихово повезивање, оспособљавање ученика за учешће у дискусији, поштовање туђег мишљења. |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам структуре становништва  -објасни биолошку структуру становништва  -анализира графиконе на којима је приказана биолошка структура становништва  -уочи разлоге због којих се на различитим територијама мења биолошка структура становништва  -објасни појам активног становништва и уочава у којим је земљама најбројније  -објасни образовну структуру становништва  -анализира графиконе на којима је приказана образовна структура становништва -уочи разлоге због којих се на различитим територијама мења образовна структура становништва  -научено градиво примењује у пракси  -активно учествује у дискусији на часу |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик зна да наведе основне расе, најбројније народе и најзаступљеније језике и религије. као и континенте где се налазе и где су најбројнији. Г.Е. 1.1.3. Ученик може на географској карти, на основу картографских знакова, да уочи просторни распоред становништва и издвоји насељене и ненасељене области.  **Средњи ниво** Г.Е. 2.3.1 -Објашњава географске појаве и процесе који су представљени графиконом, табелом и шемом. Разликује структуре становништва и објашњава њихове разлике у изгледу и начину живота и обичајима. Уме да одреди припадност свог народа одређеним друштвеним групама ( раса, народ, језик, религија)  **Напредни ниво** Г.Е. 3.3.1. Објашњава утицај природних и друштвених фактора на развој и размештај становништва и насеља. Анализира географску карту и доноси закључке о везама природне средине и типова насеља, броја и распореда становника. Ученик зна да објасни утицај природне средине на формирање раса.. Разуме и објашњава узроке ширења народа, језика и религија у свету. Уважава друге, без обзира на боју коже, језик, религију. |
| **КЉУЧНИ ПОЈМОВИ:** структура становништва, пирамида старости, активно становништво |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света, неме карте |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Овог часа ћемо поновити пређено градиво везано за становништво. Заједно са својим паром из клупе поновите градиво. За понављање имате 5 минута. |
| **Главни део часа ( минута):** 35 минута |
| Наставник пропитује градиво и разговара са ученицима усменим путем. Могући начин пропитивања је кроз питања и дискусију. Пример:  Колики је број људи на Земљи данас?  Шта је наталитет, а шта морталитет?  Шта је и како се рачуна природни прираштај?  Којим мерним јединицама се изражавају наталитет, морталитет и природни прираштај? Наведи примере неких земаља са изузетно високим и изузетно ниским природним прираштајем. Покажи их на карти.(Док један ученик на карти показује земље, остали ученици то исто раде на својим Атласима.)  Хајде сада, да на немим картама земље са највишим природним прираштајем обојимо црвеном, а земље са најнижим прираштајем, плавом бојом. (Ученици раде 10 минута, а наставник прати њихов рад)  Шта су миграције? Наведи разлоге миграција. Како се деле миграције с обзиром на усмереност? Који су узроци присилних миграција?  На немим картама сада обележите правце миграција између континената. Сетите се карте из ваших уџбеника на којој смо проучавали миграциона кретања. Црвеном бојом означавајте емиграцију, а плавом бојом имиграцију. (Ученици раде 10 минута, а наставник прати њихов рад)  Које становништво се сматра радно способним?  Како се разврстава целокупно становништво према старосном добу?  Шта показује пирамида старости и како се она конструише?  Која лица спадају у економски активно становништво?  Која лица спадају у економски неактивно, а која се воде као незапослено становништво? |
| **Завршни део часа ( минута):** 5 минута |
| Евалуација усвојености градива. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, контролише рад на немим картама. |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Раде самостално на немим картама. |
| **ИЗГЛЕД ТАБЛЕ** |
|  |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |