|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 37** |
| **НАСТАВНА ТЕМА:** ПРИВРЕДА |
| **НАСТАВНА ЈЕДИНИЦА:** Привреда |
| **ТИП ЧАСА:** обрада |
| **ЦИЉ ЧАСА:** Усвајање знања о привреди, њеној подели и размештају |
| **ЗАДАЦИ ЧАСА:**  **Образовни**: Усвојити знања о привреди, њеној подели и размештају  **Васпитни**: Развити код ученика географски начин мишљења, способност упоређивања, посматрања, закључивања, развијање одговорног односа према животној средини |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам привреде  -изврши поделу привреде на привредне секторе  -изврши поделу привредних сектора на занимања људи  -објасни разлику између привредних и ванпривредних делатности  -активно учесвује у дебати о глобализацији привреде и наводи конкретне примере  -уз помоћ географске карте анализира утицај природних и друштвених фактора на развој и размештај привредних делатности;  -доведе у везу размештај привредних објеката и квалитет животне средине |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Дефинише појам привреде и препознаје привредне делатности и гране. Уочава разлику између привредних делатности и привредних грана.  **Средњи ниво** Г.Е. 2.1.3 -Објашњава географске појаве и процесе који су представљени графиконом, табелом и шемом. Ученик може да на основу шеме из уџбеника наведе и објасни разлике између сектора, делатности и грана привреде.  **Напредни ниво** Г.Е. 3.1.1. Доноси закључке о просторним и каузалним везама. Ученик је у стању да користећи географску карту утврди везе између природе и људског друштва и обрнуто (рељеф-рудно богатство-привреда, клима-хидрографија-привреда...). Г.Е. 3.3.2. Објашњава утицај природних и друштвених фактора на развој привреде и привредних делатности. Ученик разуме и објашњава значај природних и значај друштвених услова за развој привреде. |
| **КЉУЧНИ ПОЈМОВИ:** привреда, производне и непроизводне делатности, привредни сектори |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Час започети разговором: Прошле године, на часовима историје говорили сте о развоју људског друштва , oд првобитне људске заједнице , па до времена организованих држава. Којим занимањима су се људи бавили у првобитној људској заједници? (скупљањем плодова, ловом и риболовом) Касније се појавило сточарство, пољопривреда, занатска занимања, рударство, металургија... На тај начин људи су временом развили привредне делатности до данас. Оне нам омогућавају да опстанемо и квалитетно живимо. Све делатности које људи обављају за задовољење сопствених потреба називају се привреда. |
| **Главни део часа ( минута):** 35 минута |
| Данас ћемо говорити о привреди, као скупу делатности које омогућавају човеку да живи.  Које привредене делатности ви знате? (кувар, рудар, наставник, лекар, пекар, инжењер, полицајац...)Занимања је толико много да би их могли набрајати до краја часа. Што је друштво савременије и занимања којима се људи баве је више. Нека занимања из прошлости нестају. Наведите занимања која се полако гасе (грнчар, пинтер, опанчар...)  Да би могли да развијамо занимања, поделили смо их на четири сектора: примарни, секундарни, терцијарни и квартарни. Погледајте шему у уџбенику на стр. 84. Анализирајмо сваки од сектора. Видимо да прва два чине производне делатности (које дају готов производ) , а друга два чине непроизводне делатности (које пружају услуге). Запишите занимања и разврстајте их по секторима.  Следи разговор о карактеристикама привреде у којима доминира примарни сектор или секундарни и терцијарни. Ученици треба да закључе да су слабије развијена друштва углавном са доминирајућим примарним сектором. Каква је наша привреда? Која занимања преовлађују у нашој земљи? У којим крајевима? |
| **Завршни део часа ( минута):** 5 минута |
| Вежбати са ученицима, дајући им занимања, која они треба да разврстају у секторе илии у привредне и ванпривредне делатности (балерина, рудар, професор, металостругар, пољопривредник, возач, трговац, обућар, ловочувар...) |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Привреда   * **Привреда**: скуп свих људских делатности * **Примарни сектор**: пољопривреда, лов, риболов и шумарство * **Секундарни сектор**: индустрија са рударством, грађевинарство и производно занатство * **Терцијарни сектор**: саобраћај, трговина,туризам, угоститељство,услужно занатство * **Квартарни сектор** образовање, здравство, наука,судство, информационе технологије и банкарство, култура, медији... |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |