|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 17** |
| **НАСТАВНА ТЕМА:** ГЕОГРАФСКА КАРТА |
| **НАСТАВНА ЈЕДИНИЦА:** Оријентација у простору |
| **ТИП ЧАСА:** обрада |
| **ЦИЉ ЧАСА:** Овладавање картографском писменошћу како би могли да се служе географском картом као извором географских знања и информација |
| **ЗАДАЦИ ЧАСА:**  **Образовни**: Овладавање картографском писменошћу  **Васпитни**: Оспособљавање за оријентацију у простору |
| **ОЧЕКИВАНИ ИСХОДИ: По завршетку часа ученик ће бити у стању да:**  -оријентише се у простору користећи компас, географску карту и сателитске навигационе системе  -познаје начине оријентације у простору у природи |
| **СТАНДАРДИ И НИВОИ ЗНАЊА:**  **Основни ниво:**  ГЕ. 1.1.1. Разуме појам оријентације и наводи начине оријентисања  ГЕ. 1.1.2. Наводи начине представљања Земљине површине (глобус, географска карта, упоредници, подневци, Екватор, Гринич)  **Средњи ниво:**  ГЕ 2.1.2. Одређује положај места и тачака на географској карти  ГЕ. 2.1.3. Препознаје и објашњава географске објекте, појаве и процесе који су представљени моделом, сликом, графиконом, табелом  ГЕ. 2.1.4. Приказује понуђене географске податке на немој катри картографским средствима  **Напредни ниво:**  ГЕ. 3.1.1 Доноси закључке о просторним везама географских објеката, појава , процеса и односа на основу анализе географске карте |
| **КЉУЧНИ ПОЈМОВИ:** оријентација, оријентација карте, оријентација помоћу карте |
| **ОБЛИЦИ РАДА:** фронтални, индивидуални |
| **МЕТОДЕ РАДА:** Дијалошка, метода рада на тексту, илустративно-демонстрациона |
| **НАСТАВНА СРЕДСТВА:** уџбеник, географска карта света, топографска карта, компас |
| **МЕЂУПРЕДМЕТНЕ КОРЕЛАЦИЈЕ:** математика, инфор. и рачунарство, ТиТ, свет око нас |
| **ТОК ЧАСА:** |
| **Уводни део часа ( минута):** 10 минута |
| Започети разговор са ученицима:  Које стране света постоје? Које су од њих споредне, а које главне? Како се оне одређују? (Сунцем, компасом, звездом Северњачом, маховином, годовима на дрвету). Који је начин најпоузданији? (Компас, а данас у савремено доба и ГПС пријемници). Показати ученицима компас. Овај апарат састоји се од скале и магнетне игле. Она нам показује смер северног пола. Овако, знајући правац севера, лако одређујемо остале стране света.  Данас ћемо говорити о томе како се можемо оријентисати у простору. |
| **Главни део часа ( минута):** 30 минута |
| Замислите да се налазите сами на усамљеном острву усред океана. Шта бисте тада видели око себе? (Само море и небо). Место на коме бисте стајали звало би се стојиште. Да ли и ви имате своје стојиште? (Да). Сваки човек има своју тачку у којој стоји на земљиној површини. Одатле он посматра простор.  Све што човек види из стојишта назива се ВИДИК. На пустом острву ваш видик сачињавало би море и небо. Они би се у даљини привидно спојили. Замишљена линија у којој се они спајају зове се ВИДИКОВА ЛИНИЈА. Шта чини тренутно ваш видик? Да ли видите видикову линију?  У прошлости људи нису имали компас, па ипак су проналазили север и југ. Оријентисали су се помоћу знакова око себе. Помоћу звезде Северњаче проналазили су север и југ. Гледајући излазак Сунца налазили су исток и запад. Такође су им помагале птице које су летеле према копну.  Хајде да одредимо на којој страни света се ми налазимо, користећи Сунце. (У зависности доба дана када се одржава час, одредити исток и запад, север, југ). Тачност оријентације помоћу Сунца проверити компасом.  У простору се можемо оријентисати и помоћу топографске карте. У уџбенику на стр. 34 приказано је како се то ради. Ваш задатак је да текст прочитате, па да пробамо заједно да се на тај начин оријентишемо. После прочитаног текста, увежбавати са ученицима оријентацију на топографској карти. |
| **Завршни део часа ( минута):** 5 минута |
| Увежбавати одређивање страна света објеката и ученика у односу на предмете у учионици. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Начини оријентације   * Помоћу Сунца * Помоћу звезде Северњаче * Помоћу компаса * Помоћу ГПС уређаја |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |