|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 57** |
| **НАСТАВНА ТЕМА:** ДРЖАВА И ИНТЕГРАЦИОНИ ПРОЦЕСИ |
| **НАСТАВНА ЈЕДИНИЦА:** Неповредивост државних граница и оружани сукоби |
| **ТИП ЧАСА:** обрада |
| **ЦИЉ ЧАСА:** Усвајање знања о неповредивости државних граница и оружаних сукоба у свету |
| **ЗАДАЦИ ЧАСА:**  **Образовни**: Усвојити знања о неповредивости државних граница и оружаних сукоба у свету  **Васпитни**: Развијање основних појмова о друштвеном окружењу и њихово повезивање, развијање толеранције, уважавања различитости |
| **ОЧЕКИВАНИ ИСХОДИ: По завршетку часа ученик ће бити у стању да:**  -анализира и дискутује на тему неповредивости државних граница  -објашњава и анализира узроке који доводе до оружаних сукоба у свету  -наводи примере конкретних оружаних сукоба између држава  -наводи примере конкретних оружаних сукоба у Србији  -објашњава улогу УН у разрешавању оружаних сукоба између земаљаОбјашњава улогу ОЕБС-а у разрешавању оружаних сукоба између земаља |
| **СТАНДАРДИ И НИВОИ ЗНАЊА:**  **Основни ниво**  ГЕ1.1.3. Препознаје и чита географске и допунске елементе карте – чита називе континената и држава на карти света.  **Средњи ниво:**  ГЕ2.1.2. Одређује положај континената и држава на карти света.  ГЕ2.1.3. Препознаје и објашњава географске чињенице приказане моделом, сликом, графиконом, табелом и схемом.  ГЕ2.3.2. Именује међународне организације у свету (UN, UNESCO, FAO, EU).  **Напредни ниво:**  ГЕ3.4.3. Разуме и објашњава поделу света на државе, појмове колонизацијa и деколонизацијa. Разуме и објашњава узроке и процес глобализације у свету и улогу мас-медија. На основу досадашњих сазнања покушава да претпостави будућност човечанства. |
| **КЉУЧНИ ПОЈМОВИ:** неповредивост граница, недељивост територије, оружани сукоби |
| **ОБЛИЦИ РАДА:** фронтални, у пару |
| **МЕТОДЕ РАДА:** илустративно-демонстрациона, дијалошка, монолошка, рада на тексту |
| **НАСТАВНА СРЕДСТВА:** уџбеник, географска карта света, филм |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Час почети разгогвором: Шта су то ратови? (оружани сукоби између држава) Да ли су ратови увек оружани? (Ратови се увек спроводе силом, уз коришћење оружја) Који узроци могу да изазову ратове? (незадовољство народа према власти у држави, тежња једне државе да одузме територију другој држави, борба око природних богатстава...) |
| **Главни део часа ( минута):** 35 минута |
| Данас ћемо разговарати о разлозима за стварање оружаних сукоба.  Малопре смо казали да је један од главних разлога за настанак ратова, тежња једне државе за одузимањем територије другој држави. Тада се јављају оружани сукоби, ратови, јер су територије држава неповредиве и јединствене. Прочитајмо први пасус из уџбеника на стр. 130.( Следи разговор)  До данас је у историји човечанства забележен огроман број ратова, који су се водили због ширења територије, потребом за новим ресурсима...Ипак, само су постојала два светска рата. Названи су тако јер су обухватали готово читаву територију Земље. Када је завршен Други светски рат? (1945.године) Од тада, до сада, ратови се воде свакодневно, али захватају мање територије. Користећи уџбеник, запишите који су се оружани сукоби већих размера дешавали после 1945.године. (Ученици у пару, са својим другом из клупе, издвајају у свеске називе ових сукоба. Следи разговор о разлозима због којих су се одвијали)  У периоду од 1991-1995 на територији бивше Југославије, у оквиру које се налазила и Србија, дошло је до суровог грађанског рата који је настао због распада Југославије и њене поделе. Које државе су тада настале? (Србија и Црна Гора, која се касније отцепила од Србије, Словенија, Хрватска,,,) Које су проблеме ови сукоби донели српском становништву? (протеривања, убиства, глад, сиромаштво...) Ипак, када су се ти сукоби смирили, дошло је до нових. Овог пута, на Косову и Метохији. Због чега је избио проблем на тој територији Србије? Које последице су се десила нашем становништву после бомбардовања 1999. године? Следи дебата са ученицима.  Да би смирили сукобе у свету, у ратним сукобима посредују УН и ОЕБС. (Објаснити улогу ових организација на примеру Косова и Метохије, Показати ученицима филм, неки краћи исечак на коме се виде снаге ових организација на терену.) |
| **Завршни део часа ( минута):** 5 минута |
| Ученицима задати домаћи задатак, који ће излагати следећи час. Теме су:   1. Оружани сукоби у савременом свету 2. „Заливски ратови“, узроци и последице 3. Оружани сукоби на територији бивше Југославије (1991-1995) 4. Улога УН и ОЕБС-а у решавању сукоба   Ученици раде у групама, највише по четири ученика. Теме се могу понављати, али да буду равномерно заступљене. Потребно је израдити пано или презентацију на компјутеру. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле у својим свескама. |
| **ИЗГЛЕД ТАБЛЕ** |
| Неповредивост државних граница и оружани сукоби   * Територија једне државе је јединствена и недељива. * Границе једне државе су неповредиве. * Већи оружани сукоби у свету: * Оружани сукоби у Африци * Оружани сукоби у разним деловима Азије, Југозападној Азији * Арапско-израелски сукоб * Оружани сукоби у Турској, Ираку, Сирији и Јемену * Оружани сукоби у Колумбији, Перуу и Мексику * Оружани сукоби у Либији * Оружани сукоби у Ираку (2003–2010) и Сирији (2011–2018) * УН, ОЕБС |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |