|  |
| --- |
| **сНАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 19** |
| **НАСТАВНА ТЕМА:** СТАНОВНИШТВО |
| **НАСТАВНА ЈЕДИНИЦА:** Становништво света у прошлости и данас |
| **ТИП ЧАСА:** обрада |
| **ЦИЉ ЧАСА:** Усвојити појам становништва, области на Земљи коју насељавају, густине насељености |
| **ЗАДАЦИ ЧАСА:**  **Образовни**: Ученици треба да усвоје појам становништва, екумене, густине насељености  **Васпитни**: Развијање основних појмова о друштвеном окружењу и њихово повезивање, оспособљавање ученика за учешће у дискусији, поштовање туђег мишљења, учење у сарадњи са другима |
| **ОЧЕКИВАНИ ИСХОДИ: По завршетку часа ученик ће бити у стању да:**  -доводи у везу размештај светског становништва са природним карактеристикама простора  -објасни појам демографија  -изводи закључак које области географије проучава демографија  -објасни појам густине насељености  -зна да израчуна густину насељености на конкретном примеру  -објасни појам екумене и анекумене  -разуме разлику између екумене и анекумене  -уме да покаже на карти области које су екумена или анекумена  -објасни појам броја становника  -на графикону анализира број становника  -објасни појам попис становништва  -научено градиво примењује у пракси  -активно учествује у дискусији на часу |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик познаје основне демографске појмове као што су број становника света, Европе или своје земље, попис становника, демографија, густина насељености. Г.Е. 1.1.3. Ученик може на географској карти, на основу картографских знакова, да уочи просторни распоред становништва и издвоји насељене и ненасељене области (екумена и анекумена).  **Средњи ниво** Г.Е. 2.1.3 -Објашњава географске појаве и процесе који су представљени графиконом, табелом и шемом у уѕбенику и радној свесци. Израчунава густину насељености према датим подацима. Г.Е. 2.1.4. Показује понуђене податке на немој карти.  **Напредни ниво** Г.Е. 3.3.1. Објашњава утицај природних и друштвених фактора на развој и размештај становништва и насеља. |
| **КЉУЧНИ ПОЈМОВИ:** становништво, попис становника, демографија, густина насељености. |
| **ОБЛИЦИ РАДА:** фронтални, индивидуални, рад у пару |
| **МЕТОДЕ РАДА:** дијалошка, монолошка, рад на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика |
| **ТОК ЧАСА:** |
| **Уводни део часа ( минута):** 5 минута |
| Укратко, путем питања увести ученике у наставну јединицу. Могућа питања: Који је предмет проучавања географије? На које науке се дели географија? Шта проучава физичка, шта друштвена , а шта регионална географија? Наредних часова проучаваћемо друштвену географију, а у оквиру ње, становништво света, његове карактеристике, насеља и привреду људи . |
| **Главни део часа ( минута):** 35 минута |
| Погледајте карту света. На Земљи се налазе различити предели. Неки имају добре услове за живот, а други веома лоше. У којим пределима су услови за живот толико лоши, да су ппотпуно ненасељени? (Поларне области, пустиње, тешко проходни делови прашума, високи планински врхови) Покажите их на вашим картама у Атласу. Наставник на карти света показује заједно са ученицима и помаже им у сналажењу на карти. Ови ненасељени предели називају се анекумена. За разлику од њих, сви остали насељени делови, називају се екумена.  Да ли знате да на Земљи данас живи преко 7 милијарди људи? Погледајте карту у вашем уџбенику на стр. 40. Она показује данашњу насељеност Земље. Које земље су најнасељеније?(Кина, Индија, САД) Оволика насељеност није била одувек. Погледајмо графикон пораста броја становника на стр. 39. Колико је износио број становника у: а) старом веку, б) средњем веку, в) новом веку? У ком моменту се број становника почео нагло повећавати?(После завршетка Првог светског рата)  Прочитајте из уџбеника на стр. 41 шта је то густина насељености и како се она израчунава и забележите у својим свескама. Ученици раде самостално или са паром из клупе, а наставник их обилази и прати њихов рад. После завршеног задатка, забележити појам на табли.  Анализирати густо насељене области света са природним условима територије коју насељавају. Уочити везу између њих. Нарочито инсистирати да уоче да су области уз обале веома насељене, објаснити.  Дати пример: површина Србије и њен број становника, где ученици треба да израчунају густину насељености. |
| **Завршни део часа ( минута):** 5 минута |
| Укратко, усменим путем поновити градиво пређено на часу. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Становништво света у прошлости и данас   * Екумена – насељени део Земље * Анекумена – ненасељени део Земље * Густина насељености је показатељ распореда становништва. Рачуна се као количник броја становника територије и њене површине у km². |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |