|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 29** |
| **НАСТАВНА ТЕМА:** СТАНОВНИШТВО |
| **НАСТАВНА ЈЕДИНИЦА:** Демографски проблеми у Србији |
| **ТИП ЧАСА:** обрада |
| **ЦИЉ ЧАСА:** Усвојити знања о демографским проблемима у Србији |
| **ЗАДАЦИ ЧАСА:**  **Образовни**: Ученици треба да усвоје знања о савременим демографским проблемима у Србији  **Васпитни**: Развијање основних појмова о друштвеном окружењу и њихово повезивање, оспособљавање ученика за учешће у дискусији, поштовање туђег мишљења, учење у сарадњи са другима |
| **ОЧЕКИВАНИ ИСХОДИ: По завршетку часа ученик ће бити у стању да:**  -анализира компоненте популацоне динамике и њихов утицај на формирање укупних демографских потенцијала на примерима Србије  -на конкретним примерима анализира утицај смањеног фертилитета, демографскког старења, исељавања високообразовних људи, на квалитет живота људи Србије |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик зна да наведе основне расе, најбројније народе и најзаступљеније језике и религије. као и континенте где се налазе и где су најбројнији. Г.Е. 1.1.3. Ученик може на географској карти, на основу картографских знакова, да уочи просторни распоред становништва и издвоји насељене и ненасељене области.  **Средњи ниво** Г.Е. 2.3.1 -Објашњава географске појаве и процесе који су представљени графиконом, табелом и шемом. Разликује структуре становништва и објашњава њихове разлике у изгледу и начину живота и обичајима. Уме да одреди припадност свог народа одређеним друштвеним групама ( раса, народ, језик, религија)  **Напредни ниво** Г.Е. 3.3.1. Објашњава утицај природних и друштвених фактора на развој и размештај становништва и насеља. Анализира географску карту и доноси закључке о везама природне средине и типова насеља, броја и распореда становника. Ученик зна да објасни утицај природне средине на формирање раса. Разуме и објашњава узроке ширења народа, језика и религија у свету. Уважава друге, без обзира на боју коже, језик, религију. |
| **КЉУЧНИ ПОЈМОВИ:** депопулација, демографско старење |
| **ОБЛИЦИ РАДА:** фронтални |
| **МЕТОДЕ РАДА:** дијалошка, монолошка, рада на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 10 минута |
| Час започети усменом провером знања ученика:  Шта је наталитет, шта морталитет? Шта је и како се рачуна природни прираштај? Шта су миграције? Наведи разлоге миграција. Како се деле миграције с обзиром на усмереност? Који су узроци присилних миграција?  Које становништво се сматра радно способним? Шта показује пирамида старости и како се она конструише? Која лица спадају у економски активно становништво? Која лица спадају у економски неактивно, а која се воде као незапослено становништво? Шта су демографске пројекције? Шта је демографска експлозија? |
| **Главни део часа ( минута):** 30 минута |
| Кратка евалуација усвојености градива.  До сада смо разговарали о структури становништва света, о проблемима светског становништва, а данас ћемо разговарати о проблемима становништва у нашој земљи. У којим земљама света је природни прираштај висок? (У азијским и афричким земљама) Сетите се претходних часова на којима смо говорили о природном прираштају у свету, где смо сврстали Европу? (У земље са врло ниским природним прираштајем) Као и већина европских земаља и Србија има негативан природни пририраштај. Шта нам то говори?(Да више људи умире него што се рађа) Значи, у Србији траје процес депопулације. Код нас се овај процес полурарно назива бела куга. Објасните. (Ученици треба да повежу знања из историје, где су учили да је куга болест која је однела више од 1/3 становништва света, са смањењем броја становника због ниског наталитета) Све ово доводи до тога да се смањује број младог, а повећава број старог становништва. Ова појава се назива демографско старење становништва. Смањење броја рођене деце назива се смањење стопе фертилитета. Због чега је ово негативна појава?(смањује се број радноактивног становништва и становништва уопште) Који чиниоци још могу да утичу на смањење броја становника?(Миграције) Хајде да прочитамо пасус из уџбеника у коме се говори о миграцијама становника Србије (стр. 63) Следи разговор о прочитаном. (Треба да се извуче закључак да су тренутно најзаступљеније миграције високообразованог становништва- одлив мозгова) |
| **Завршни део часа ( минута):** 5 минута |
| Украткко поновити појмове обрађене на часу. Запис са табле. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Демографски проблеми у Србији   * У Србији је негативан природни прираштај * Депопулација-процес смањења броја становника * Бела куга- смањење броја становника * Фертилитет - плодност становништва (стопа рођене деце) * Демографско старење становништва – повећавање удела старог становништва * Одлив мозгова – исељавање високообразованог становништва |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |