|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 42** |
| **НАСТАВНА ТЕМА:** ПРИВРЕДА |
| **НАСТАВНА ЈЕДИНИЦА:** Терцијарни сектор привреде: саобраћај |
| **ТИП ЧАСА:** обрада |
| **ЦИЉ ЧАСА:** Усвајање знања о појму и значају саобраћаја |
| **ЗАДАЦИ ЧАСА:**  **Образовни**: **:** Усвојити појам и значај саобраћаја. Извршити поделу саобраћаја.  **Васпитни**: Развити код ученика географски начин мишљења, способност упоређивања, посматрања, закључивања, развијање одговорног односа према животној средини. Објаснити важност саобраћаја за развој привреде и живот и рад људи |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам саобраћаја и његову поделу  -објасни сваку од грана саобраћаја  -анализира предности и мане различитих грана саобраћаја  -упореди гране саобраћаја  -анализира утицај саобраћаја на животну средину  -анализира утицај саобраћаја на остале гране привреде  -активно учествује у дебати |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Дефинише појам привреде и препознаје привредне делатности и гране. Уочава разлику између привредних делатности и привредних грана.  **Средњи ниво** Г.Е. 2.1.3 -Објашњава географске појаве и процесе који су представљени графиконом, табелом и шемом. Ученик може да на основу шеме из уџбеника наведе и објасни разлике између сектора, делатности и грана привреде.  **Напредни ниво** Г.Е. 3.1.1. Доноси закључке о просторним и каузалним везама. Ученик је у стању да користећи географску карту утврди везе између природе и људског друштва и обрнуто (рељеф-рудно богатство-привреда, клима-хидрографија-привреда...). Г.Е. 3.3.2. Објашњава утицај природних и друштвених фактора на развој привреде и привредних делатности. Ученик разуме и објашњава значај природних и значај друштвених услова за развој привреде. |
| **КЉУЧНИ ПОЈМОВИ:** саобраћај, поморски, железнички, ваздушни, аутомобилски |
| **ОБЛИЦИ РАДА:** фронтални, групни |
| **МЕТОДЕ РАДА:** дијалошка, монолошка, рада на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, ТиТ, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Поновити пређено градиво кроз питања: Шта је привреда? На колико сектора се она дели? Који су то сектори? Која занимања спадају у примарни сектор? Која занимања спадају у секундарни сектор? Која занимања спадају у терцијарни сектор? Која занимања спадају у квартарни сектор? Наброј привредне делатности. Наброј ванпривредне делатности. |
| **Главни део часа ( минута):** 35 минута |
| Данас почињемо са упознавањем делатности које се налазе у терцијарном сектору. Једна од њих је и саобраћај. Ово је веома важна делатност за нас. Зашто? (омогућује нам да одлазимо и враћамо се са посла, из школе, да путујемо у удаљене крајеве, превозимо робу...) Осим превоза робе и људи, саобтаћај обухвата и пренос информација, Дакле, саобраћај представља скуп свих средстава који служе за превоз људи, робе, сигнала и информација са једног места на друго. На који начин можемо да се превозимо? (аутомобило, возом, авионом, бродом...) У зависности од средине где се одвија, саобраћај може бити: аутомобилски, железнички, водни (поморски и речни), ваздушни и цевоводни саобраћај.  Исто тако, подела саобраћаја може бити и према роби која се превози: путнички, теретни, информациони, поштански.  Ученике поделити у групе. У свакој групи нека буде по четири ученика. Дати им задатак да користећи уџбеник, издвоје поделу, карактеристике, предности и мане копненог, ваздушног и водног саобраћаја. За време рада наставник обилази ученике и помаже им у раду. По завршетку рада следии заједничка анализа урађеног. Свака група излаже један део градива. |
| **Завршни део часа ( минута):** 5 минута |
| Разговор о утицају саобраћаја на квалитет животне средине. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Раде у групи на задатом тексту. Записују текст са табле. |
| **ИЗГЛЕД ТАБЛЕ** |
| Саобраћај   * Саобраћај представља скуп свих средстава који служе за превоз људи, робе, сигнала и информација са једног места на друго * У зависности од средине где се одвија, саобраћај може бити: аутомобилски, железнички, водни (поморски и речни), ваздушни и цевоводни саобраћај. * Према роби која се превози, саобраћај може бити: путнички, теретни, информациони, поштански. |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |