|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 61** |
| **НАСТАВНА ТЕМА:** ГЕОГРАФИЈА ЕВРОПЕ |
| **НАСТАВНА ЈЕДИНИЦА:** Природне одлике Европе: рељеф |
| **ТИП ЧАСА:** обрада |
| **ЦИЉ ЧАСА:** Усвајање нових знања о основним облицима рељефа Европе. Развијање способности самосталног коришћења географске карте и представљање елемената карте на немим картама. |
| **ЗАДАЦИ ЧАСА:**  **Образовни**: Усвојити нова знања о основним облицима рељефа Европе  **Васпитни**: Развијање способности уочавања основних својстава објеката, појава и процеса у окружењу и њихове повезаности, развити код ученика географски начин мишљења, способност упоређивања, посматрања, закључивања |
| **ОЧЕКИВАНИ ИСХОДИ: По завршетку часа ученик ће бити у стању да:**  -покаже на карти Европе обалску разуђеност континента, иманује полуострва, острва, заливе Европе  -објасни појам платформе и покаже на примеру Европе, платформе континента  -објасни појам масива и покаже на примеру Европе, масиве континента  -покаже на карти низије и планине Европе  прикаже наведене појмове на немој карти Европе |
| **СТАНДАРДИ И НИВОИ ЗНАЊА:**  **Основни ниво**  [ГЕ.1.1.1. разуме појам оријентације и наводи начине оријентисања](http://portal.ceo.edu.rs/question/preview.php?continue=1&courseid=7&id=2493) на карти Европе. ГЕ 1.1.3. препознаје и чита на карти географске и допунске елементе. Зна да прочита на карти задате појмове, пронађе највећа мора, заливе, острва и полуострва. **Средњи ниво** [ГЕ.2.1.2. одређује положај места и тачака на географској карти](http://portal.ceo.edu.rs/question/preview.php?continue=1&courseid=7&id=2512). Зна да одреди географску ширину и дужину крајњих тачака Европе. ГЕ 2.4.2. Описује природне и друштвене одлике континената. Ученик зна да наведе, опише и покаже на карти најзначајније облике разуђености обала Европе. **Напредни ниво** [ГЕ.3.4.2. објашњава географске везе (просторне и каузалне, директне и индиректне) и законитости (опште и посебне) у Европи и уме да издвоји географске регије](http://portal.ceo.edu.rs/question/preview.php?continue=1&courseid=7&id=2519). Ученик објашњава географски положај Европе у односу на друге континенте као и поделу на Стари и Нови свет. [ГЕ.3.1.1. доноси закључке о просторним (топографским) и каузалним везама географских чињеница - објеката, појава, процеса и односа на основу анализе географске карте](http://portal.ceo.edu.rs/question/preview.php?continue=1&courseid=7&id=2528). Повезује унутрашње и спољашње силе Земље, литосферне плоче, земљотресе и вулкане и облике рељефа Европе. |
| **КЉУЧНИ ПОЈМОВИ:** разуђеност обале, Источноевропске и Средњеевропска низија, Скандинавске планине, веначне планине Европе |
| **ОБЛИЦИ РАДА:** фронтални, индивидуални, у пару |
| **МЕТОДЕ РАДА:** илустративно-демонстрациона, дијалошка, монолошка, рада на тексту |
| **НАСТАВНА СРЕДСТВА:** уџбеник, географска карта Европе |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Час почети кратким понављањем градива из петог разреда: Шта је обала? Какве врсте обала постоје? Објасни разлику између разуђене и неразуђене обале. Покажи разуђену и неразуђену обалу Европе. Шта је острво, а шта полуострво? Шта су то заливи? Покажи један залив Европе. Како се дели рељеф по надморској висини? |
| **Главни део часа ( минута):** 35 минута |
| Данас ћемо да се упознамо са изгледом обала и рељефа нашег континента. Отворите своје Атласе и свеске. Појмове које будемо показивали на великој карти Европе, ви проналазите на својим Атласима и одмах их уписујете у своје свеске. (Ученици могу да раде и у пару, са својим другом из клупе. Списак појмова налази се у Изгледу табле.)  Сада, када смо се упознали са обалама Европе, да видимо како изгледа њен рељеф. Рељеф Европе је веома стар, састоји се од неколико чврстих континенталних платформи које су спојене планинским венцима различите старости. Шта су то континенталне платформе? Које су унутрашње, а које спољашње силе Земље? Које облике у рељефу стварају унутрашње, а које спољашње силе Земље? Све ове силе условиле су данашњи изглед рељефа Европе, који је потом преобликован спољашњим силама. Најстарији део је Источноевропска или Руска платформа. Она се налази на простору Источноевропске низије, која је уједно и највећа низија континента. Пронађите је на карти. На неким деловима ове низије старе стене излазе на површину. То су штитови, Балтички и Украјински штит. Показати их на карти.  Показати планиине и низије на исти начин, као и обалску разуђеност. Списак појмова налази се у Изгледу табле. |
| **Завршни део часа ( минута):** 5 минута |
| Укратко поновити највеће облике рељефа Европе и показати их на карти. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Природне одлике Европе: рељеф  МОРЕУЗИ И ЗАЛИВИ  Скагерак, Категат, Ла Манш, Гибралтар, Отранска врата, Босфор, Дарданели, Бискајски, Ботнички, Фински  ОСТРВА  Исланд, Велика Британија, Ирска, Корзика, Сардинија, Сицилија, Крит, Балеарска, Кипар  ПОЛУОСТРВА  Скандинавско, Пиринејско, Балканско, Апенинско, Пелопонез, Кола, Јиланд, Бретања,  Крим, Халкидик  НИЗИЈЕ  Источноевропска, Прибалтичка (Средњоевропска), Панонска, Влашка, Андалузија, Падска (Ломбардија);  ПЛАНИНЕ  Скандинавске Планине, Пиринеји, Динариди, Алпи, Апенини, Кавказ, Вогези, Јура, Шварцвалд, Урал, Карпати, Средишњи (Централни) Масив, Етна, Хекла, Родопи, Кантабријске, Кастилијанске, Иберијске |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |