|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 50** |
| **НАСТАВНА ТЕМА:** ДРЖАВА И ИНТЕГРАЦИОНИ ПРОЦЕСИ |
| **НАСТАВНА ЈЕДИНИЦА:** Држава: територија и граница |
| **ТИП ЧАСА:** обрада |
| **ЦИЉ ЧАСА:** Усвојити појам државе, њене територије и границе |
| **ЗАДАЦИ ЧАСА:**  **Образовни**: Усвајање појма државе, њене територије и границе  **Васпитни**: Развијање способности уочавања основних својстава објеката, појава и процеса у окружењу и њихове повезаности, развијање усменог изражавања кроз аргументовано учешће у дискусији |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појмове држава, државна територија, државна граница  -објасни и разликује појмове државна, природна и етничка граница  -објасни политичко-географску структуру државе  -представи процесе који су довели до формирања савремене политичко-географске карте света |
| **СТАНДАРДИ И НИВОИ ЗНАЊА:**  **Основни ниво**  ГЕ1.1.3. Препознаје и чита географске и допунске елементе карте – чита називе континената и држава на карти света.  **Средњи ниво:**  ГЕ2.1.2. Одређује положај континената и држава на карти света.  ГЕ2.1.3. Препознаје и објашњава географске чињенице приказане моделом, сликом, графиконом, табелом и схемом.  ГЕ2.3.2. Именује међународне организације у свету (UN, UNESCO, FAO, EU).  **Напредни ниво:**  ГЕ3.4.3. Разуме и објашњава поделу света на државе, појмове колонизацијa и деколонизацијa. Разуме и објашњава узроке и процес глобализације у свету и улогу мас-медија. На основу досадашњих сазнања покушава да претпостави будућност човечанства. |
| **КЉУЧНИ ПОЈМОВИ:** држава, државна територија, државна граница |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Час започети анализом политичке карте света. Који континенти имају велики број држава? (Африка, Европа, Азија) Који континенти имају мали број држава? (Северна Америка и Аустралија) Постоји ли континент на коме нема држава? (Антарктик). Као што видите, свет је подељен на државе. Сваки човек је припадник једене државе. Постоје и људи са двојним држављанством. Како доказујемо да смо држављани? (Имамо пасоше) |
| **Главни део часа ( минута):** 35 минута |
| Данас ћемо говорити о државама.  На свету има више од 194 државе. Заједничко за сваку од њих је да свака има територију, државну границу, народ. Територија државе је неповредива у оквиру њених граница. Да ли знате шта то значи? (да не сме да се дели) Сваку државу осим територије, чини и независна власт. Она правним актима, преко државних органа, одређује функционисање државе. Ко су државни органи? (Народна скупштина Републике Србије, Председник Републике Србије, Влада Републике Србије, Уставни суд Републике Србије...) Сви они раде на томе да држава има стабилну привреду, сигуран живот грађана, правну и социјалну заштиту.  Свака територија државе има своје границе. Да ли сте некада прелазили државну границу? Како изгледају државни прелази? Погледајте сл. 2 на стр.116. На њој су нацртане границе како оне стварно изгледају. Граница није само линија која је нацртана на површини земље. Оне су као велике замишљене завесе које деле државе и кроз ваздушни простор и у дубину земље. Исто тако, границе постоје и на морима и језерима, ако она раздвајају две државе. Погледајмо како изгледају на карти света границе међу државама. Да ли има разлике између државних граница Африке и Европе? (Афричке су махом исцртане лењиром, а у Европи су вијугаве) Државне границе које прате правац пружања планинских венаца, речних токова... називају се природне границе. Границе афричких држава су цртане по договору између колонијалних сила и називају се вештачке. Показати границу Канаде и САД-а. Ова граница је права, али није настала колонијалним освајањима. Да ли неко зна зашто? У овим пределима је јако хладнo, има мало насеља, па су оне повучене по договору између Канаде и САД-а.  Ако границе једне државе не деле један народ, онда се оне називају етничким границама. Да ли су наше границе етничке? Који народи живе у нажој земљи, а нису Срби? Где су они настањени?  Прочитати текст Да ли знаш из уџбеника и упознати ученике шта су енклаве и ексклаве. |
| **Завршни део часа ( минута):** 5 минута |
| Поновити градиво пређено на часу, на карти света показивати вештачке и природне границе, упоређивати величине држава, упоређивати површине и границе држава са нашом земљом. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Држава: територија и граница   * Држава - политичка заједница људи која је организована на одређеној територији са независном влашћу. * Државу чине три нераскидиво повезана елемента: људи (становници), територија и независна власт коју имају становници на територији државе . * Стално настањени становници једне државе су њени држављани. * Територија је тачно одређена државним границама. * Власт је независна од других држава а врше је државни органи у складу са Уставом. * Границе држава: вештачке и природне * Границе држава: етничке и вештачке * Енклава * Ексклава |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |