|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 28** |
| **НАСТАВНА ТЕМА:** СТАНОВНИШТВО |
| **НАСТАВНА ЈЕДИНИЦА:** Савремени демографски процеси |
| **ТИП ЧАСА:** обрада |
| **ЦИЉ ЧАСА:** Усвојити савремене демографске процесе који се дешавају у свету |
| **ЗАДАЦИ ЧАСА:**  **Образовни**: Ученици треба да усвоје знања о савременим демографским процесима  **Васпитни**: Развијање основних појмова о друштвеном окружењу и њихово повезивање, оспособљавање ученика за учешће у дискусији, поштовање туђег мишљења, учење у сарадњи са другима |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам демографске експлозије  -наведе разлоге који доводе до демографске експлозије  -наведе начине превазилажења демографске експлозије  -наведе делове света где се некада и сада јавља демографска експлозија  -помоћу графикона сам уочи и закључи да ли се на датом простору врши демографска експлозија  -објасни појам демографске пројекције  на основу демографске пројекције закључи, на конкретним примерима, колико ће радних места, пензионера, радно способног становништва бити на некој територији  -објасни појам демографске политике  -на конкретним примерима земаља упореди њихову демографску политику и анализира је |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик зна да наведе основне расе, најбројније народе и најзаступљеније језике и религије. као и континенте где се налазе и где су најбројнији. Г.Е. 1.1.3. Ученик може на географској карти, на основу картографских знакова, да уочи просторни распоред становништва и издвоји насељене и ненасељене области.  **Средњи ниво** Г.Е. 2.3.1 -Објашњава географске појаве и процесе који су представљени графиконом, табелом и шемом. Разликује структуре становништва и објашњава њихове разлике у изгледу и начину живота и обичајима. Уме да одреди припадност свог народа одређеним друштвеним групама ( раса, народ, језик, религија)  **Напредни ниво** Г.Е. 3.3.1. Објашњава утицај природних и друштвених фактора на развој и размештај становништва и насеља. Анализира географску карту и доноси закључке о везама природне средине и типова насеља, броја и распореда становника. Ученик зна да објасни утицај природне средине на формирање раса. Разуме и објашњава узроке ширења народа, језика и религија у свету. Уважава друге, без обзира на боју коже, језик, религију. |
| **КЉУЧНИ ПОЈМОВИ:** демографска експлозија, демографска политика, демографске пројекције |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, метода рада на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 10 минута |
| Час започети усменом провером знања ученика:  Колики је број људи на Земљи данас? Шта је наталитет, а шта морталитет? Шта је и како се рачуна природни прираштај? Шта су миграције? Наведи разлоге миграција. Како се деле миграције с обзиром на усмереност? Који су узроци присилних миграција?  Које становништво се сматра радно способним? Како се разврстава целокупно становништво према старосном добу? Шта показује пирамида старости и како се она конструише? Која лица спадају у економски активно становништво? Која лица спадају у економски неактивно, а која се воде као незапослено становништво? |
| **Главни део часа ( минута):** 30 минута |
| Кратка евалуација усвојености градива.  Да ли сте размишљали о томе, зашто људи прате наталитет и морталитет и израчунавају природни прираштај? (Да би могли да предвиде број становника у будућности) Ово је веома важно, јер се на тај начин организује привреда, помаже становништву, а може и да се различитим мерама утиче на повећање или смањење наталитета и морталитета. Који су то начини? (повећање социјалне помоћи, продужење породиљског одсуства са посла, смањење пореза или укидање пореза на храну и гардеробу за децу...) Скуп прорачуна којима се прати промена броја становника у будућности се називају демографске пројекције. На страни бр 59 налазе се графикони који приказују пројекцију броја становника до краја овог века. Хајде да их анализирамо. Ученици дискутују и извлаче закључке. Шта треба да ураде државе у којима ће се повећети, а шта државе у којима ће се смањити наталитет? Како ће то утицати на привреду и занимања која ће се у њој развити? Решавањем ових веома важних питања за развој и живот човечанств бави се популациона (демографска) политика. На који би сте ви начин решили проблем повећаног или смањеног наталитета у земљи? Да ли знате да је Кина проблем високог наталитета решила политиком једног детета? Да ли је оваква политика добра и да ли носи собом неке последице?(следи разговор са ученицима)  У прошлости, становништво је прошло кроз четири фазе промена стопе наталитета и морталитета. Ваш задатак је да користећи уџбеник (стр. 58.), у свескама запишете шта се дешавало и у којим земљама, са наталитетом и морталитетом. Ученици самостално раде, а наставник их обилази и помаже им у раду. |
| **Завршни део часа ( минута):** 5 минута |
| Укратко поновити основне појмове који су обрађени на часу. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, помаже им у раду, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Самостално раде на тексту из уџбеника. Записују текст са табле. |
| **ИЗГЛЕД ТАБЛЕ** |
| Савремени демографски процеси   * Демографске пројекције * Демографска политика * Демографска експлозија * Фазе промене наталитета и морталитета (четири фазе) |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |