|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 43** |
| **НАСТАВНА ТЕМА:** ПРИВРЕДА |
| **НАСТАВНА ЈЕДИНИЦА:** Терцијарни сектор привреде: туризам |
| **ТИП ЧАСА:** обрада |
| **ЦИЉ ЧАСА:** Усвајање знања о појму и значају туризма |
| **ЗАДАЦИ ЧАСА:**  **Образовни**: **:** Усвојити појам и значај туризма. Извршити поделу туризма.  **Васпитни**: Развити код ученика географски начин мишљења, способност упоређивања, посматрања, закључивања, развијање одговорног односа према животној средини. Објаснити важност туризма за живот и рад људи. |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам туризма и његову поделу  -објасни појам туристичког бума  -анализира предности и мане различитих врста туризма  -упореди врсте туризма  -анализира утицај туризма на животну средину  -анализира утицај туризма на остале гране привреде  -анализира карактеристике туризма у Србији и -упореди их са карактеристикама туризма у свету  -активно учествује у дебати |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Дефинише појам привреде и препознаје привредне делатности и гране. Уочава разлику између привредних делатности и привредних грана.  **Средњи ниво** Г.Е. 2.1.3 -Објашњава географске појаве и процесе који су представљени графиконом, табелом и шемом. Ученик може да на основу шеме из уџбеника наведе и објасни разлике између сектора, делатности и грана привреде.  **Напредни ниво** Г.Е. 3.1.1. Доноси закључке о просторним и каузалним везама. Ученик је у стању да користећи географску карту утврди везе између природе и људског друштва и обрнуто (рељеф-рудно богатство-привреда, клима-хидрографија-привреда...). Г.Е. 3.3.2. Објашњава утицај природних и друштвених фактора на развој привреде и привредних делатности. Ученик разуме и објашњава значај природних и значај друштвених услова за развој привреде. |
| **КЉУЧНИ ПОЈМОВИ:** туризам, међународни туризам, туристички бум, туристички баланс |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, рада на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, биологија информатика и рачунарство |
| **ТОК ЧАСА:** |
| **Уводни део часа ( минута):** 10 минута |
| Час започети кратком репортажом неког удаљеног и егзотичног места у свету или пак неке атрактивне дестинације у нашој земљи. |
| **Главни део часа ( минута):** 30 минута |
| Вероватно би свако од нас желео да се сада налази на овим удаљеним местима. Која грана привреде би нам омогућила да одемо и боравимо тамо? (туризам) Туризам је грана привреде која пружа услуге путовања ради разоноде, лечења, стручног усавршавања...  У зависности од тога да ли се остварује унутар или ван државе у којој живимо, може бити домаћи или међународни. Исто тако може и да се подели према дестинацији на којој се изводи на: приморски, планински, речни, сеоски, градски...  Последњих деценија, туризам се нагло развија. Све више људи летује и зимује са својим породицама. Зашто је то тако? (повећана могућност плаћања, брзи начин живота који изискује одмор, развој саобраћаја, медија и информисања...) Ученици треба да схвате да развој привреде и у оквиру ње свих делатности, утиче и на доступност веома удаљених крајева. Да ли знате, да се последњих година све више популарише космички туризам? Прочитајмо кратак текст о томе на стр. 99. Да ли је овакав вид туризма сигуран?  Исто тако, нови вид туризма је и екотуризам. У оквиру њега се обилазе национални паркови и природно заштићена подручја.  У нашој земљи такође постоје веома занимљива туристичка места. Ваш задатак је да са својим паром из клупе наведете наша најлепша туристичка места и да их пронађете на карти Србије. Наставник обилази ученике и помаже им у раду. |
| **Завршни део часа ( минута):** 5 минута |
| Ученицима задати домаћи задатак за следећи час. Теме су:   1. Утицај саобраћаја на животну средину 2. Утицај туризма на животну средину 3. Најлепше туристичке дестинације у свету 4. Најлепше туристичке дестинације у Србији   Ученици могу радити самостално или у групама. Теме се могу понављати, али да буду равномерно заступљене. Потребно је израдити пано или презентацију на компјутеру. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле у својим свескама. |
| **ИЗГЛЕД ТАБЛЕ** |
| Туризам   * Туризам је грана привреде која пружа услуге путовања ради разоноде, лечења, стручног усавршавања... * Туризам: домаћи и међународни * Туризам: приморски, планински, речни, сеоски, градски, екотуризам... |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |