|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 21** |
| **НАСТАВНА ТЕМА:** СТАНОВНИШТВО |
| **НАСТАВНА ЈЕДИНИЦА:** Становништво света и промена броја становника |
| **ТИП ЧАСА:** утврђивање |
| **ЦИЉ ЧАСА:** Утврдити појам становништва и његовог природног кретања |
| **ЗАДАЦИ ЧАСА:**  Ученици треба да утврде појам становништва, наталитета, морталитета, природног прираштаја, миграција  **Васпитни**: Развијање основних појмова о друштвеном окружењу и њихово повезивање, оспособљавање ученика за учешће у дискусији, поштовање туђег мишљења. |
| **ОЧЕКИВАНИ ИСХОДИ: По завршетку часа ученик ће бити у стању да:**  -доводи у везу размештај светског становништва са природним карактеристикама простора  -изводи закључак које области географије проучава демографија  -објасни појам густине насељености  зна да израчуна густину насељености на конкретном примеру  -разуме разлику између екумене и анекумене  на графикону анализира број становника  -објасни појам попис становништва  -уме да покаже на карти области које су екумена или анекумена  -објасни појам броја становника  -објасни појмове наталитет, морталитет, природни прираштај  -наводи примере различитих вредности наталитета и морталитета у различитим деловима света  -зрачунава на различитим примерима земаља природни прираштај  -објасни разлику између емиграције и имиграцијие  -покаже земље где су се/где се обављају интензивне миграције  -коментарише и дискутује о главним узроцима миграција у свету и нашој земљи  -научено градиво примењује у пракси  -активно учествује у дискусији на часу |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик познаје основне демографске појмове као што су број становника света, Европе или своје земље. Г.Е. 1.1.3. Ученик може на географској карти, на основу картографских знакова, да уочи просторни распоред становништва и издвоји насељене и ненасељене области.  **Средњи ниво** Г.Е. 2.1.3 Објашњава географске појаве и процесе који су представљени графиконом, табелом и шемом у уџбенику. Г.Е. 2.3.1 Разликује и објашњава кретање становништва и структуре становништва. Г.Е. 2.1.4. Показује понуђене податке на немој карти. Ученик разликује природно кретање ( природни прираштај) од механичког кретања становништва (миграције). Ученик зна да објасни како природни прираштај и миграције утичу на промену броја становника. Ученик зна да понуђене податке представи на немој карти.  **Напредни ниво** Г.Е. 3.3.1. Објашњава утицај природних и друштвених фактора на развој и размештај становништва и насеља. Анализира географску карту и доноси закључке о везама природне средине и типова насеља. Ученик је у стању да објасни узроке и последице миграција, висине природног прираштаја, дужине животног века становништва. Повезује демографске појаве са степеном привредне развијености. |
| **КЉУЧНИ ПОЈМОВИ:** наталитет, морталитет, природни прираштај, миграције |
| **ОБЛИЦИ РАДА:** групни |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света, пано ученика |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Поделити ученике на 4 (2) групе. Објаснити ученицима да ће на овом часу радити у групама, у облику дебате. |
| **Главни део часа ( минута):** 35 минута |
| Наставник дели групама теме. Теме су дате у Изгледу табле. Ученици у групама се припремају за излагање својих ставова, који треба да буду супротстављени. На паноима треба да испишу ставове које ће бранити.  Наставник може да одабере на који ће начин да ради. Ако су ученици активни и брзо усвајају градиво, може да се уради две дебате. Ако су ученици мање активни и мање заинтересовани, нека се поделе у две групе, па ће се једна дебата лако одржати. Битно је да група приликом договора испише своје ставове на паноу и да зна да их одбрани. |
| **Завршни део часа ( минута):** 5 минута |
| На крају, групе унакрсно оцењују једна другу. |
| **Активности наставника** |
| Објашњава ученицима, подстиче њихов заједнички рад, уважава ученичка мишљења, подстиче их на логичко размишљање, похваљује њихову активност |
| **Активности ученика** |
| Ученици слушају, одговарају на постављена питања и сами дискутују. Активно учествују у раду разговором, постављањем питања и закључивањем. Записују своје ставове на паноима. |
| **ИЗГЛЕД ТАБЛЕ** |
| 1. **Тема:**   **Група А:** Наталитет у свету треба да се повећава (навести разлоге због којих ће становништву бити боље)  **Група Б:** Наталитет у свету треба да се смањује (навести разлоге због којих ће становништву бити боље)   1. **Тема:**   **Група А:** Миграције у свету треба да се одвијају (навести разлоге због којих ће становништву бити боље)  **Група Б:** Миграције у свету не треба да се одвијају (навести разлоге због којих ће становништву бити боље) |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |