|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 32** |
| **НАСТАВНА ТЕМА:** НАСЕЉА |
| **НАСТАВНА ЈЕДИНИЦА:** Села и савремени проблеми сеоског становништва |
| **ТИП ЧАСА:** обрада |
| **ЦИЉ ЧАСА:** Усвајање знања о селима и савременим проблемима сеоског становништва |
| **ЗАДАЦИ ЧАСА:**  **Образовни**: Усвојити знања о селима и савременим проблемима сеоског становништва  **Васпитни**: Развити код ученика географски начин мишљења, способност упоређивања, посматрања, закључивања, развијање одговорног односа према насељу |
| **ОЧЕКИВАНИ ИСХОДИ: По завршетку часа ученик ће бити у стању да:**  -анализира географски положај насеља  -објасни утицај природне средине на размештај насеља  -објасни утицај привреде на размештај насеља  -препозна различите типове насеља у свету и нашој земљи  -упореди типове насеља у различитим деловима света  -објасни континуиране процесе у развоју насеља и даје примере у Србији, Европи и свету  -анализира утицај природне средине на на размештај и типове села  -доводи у везу типове насеља и урбане и руралне процесе са структурама становништва, миграцијама, економским и глобалним појавама  и процесима  -уочи типове села по распореду кућа у њима и да покаже на карти света и карти Србиије где преовладава који тип села  -објасни и разуме појам деаграризације и  -наведе разлоге који доводе до ње  -објасни и разуме појам депопулације села и  -наведе разлоге који доводе до ње  -активно учествује у дебати и раду на часу |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик зна да на геог. карти пронађе насеља и да их упореди по величини . Г.Е. 1.1.3. Ученик може на географској карти, на основу картографских знакова, да уочи просторни распоред и издвоји насељене и ненасељене области.  **Средњи ниво** Г.Е. 2.3.1 Објашњава географске појаве и процесе који су представљени графиконом, табелом и шемом. Разликује како кретањa становништва (природни прираштај, миграције) утиче на изглед и распоред градова света. Г.Е. 2.1.4. Ученик је у стању да понуђене градове представи на немој карти користећи одговарајуће картографске знаке.  **Напредни ниво** Г.Е. 3.3.1. Ученик зна да објасни утицај природне средине на формирање насеља. Разуме и објашњава узроке ширења и напредовања насеља у свету. Г.Е. 3.1.1. Ученик је у стању да користећи географску карту дође до информација битних за концентрацију градова и њихов развој. |
| **КЉУЧНИ ПОЈМОВИ:** сеоско насеље/село, облици села, деаграризација, депопулација |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, илустративно-демонстациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Поновити са ученицима све што су у нижим разредима учили о селима. Очекује се да ће знати поделу села на планинска и равничарска. Требало би да знају да упореде село и град. |
| **Главни део часа ( минута):** 35 минута |
| На прошлом часу смо говорили да се насеља могу делити према величини, функцији, занимању људи... Данас ћемо говорити о подели насеља према занимању људи. Да ли неко зна како се насеља деле према занимању људи? (На села и градове) Циљ нашег данашњег часа је да се упознамо са селима. Да ли је неко од вас боравио у селу (или живи на селу)? Како је то село изгледало (изгледа)? (Ученици ће вероватно причати, неки о планинским, а неки о равничарским селима. Битно је да се на крају разговора дође до тога, да је заједничко за сва та насеља, бављење пољопривредом. Ипак, у новије време и у селима се људи почињу бавити непољопривредним занимањима. Овакав процес назива се деаграризација села. Како време пролази, у селима има све мање становника који се селе у градове. Због чега људи не желе да живе у селима? Овај процес назива се депопулација села.  Села се могу разликовати по распореду кућа. Ако су смештена у планинским и брежуљкастим теренима, онда су куће разбацане и распоређене без неког посебног реда. Овакав тип насеља се назива разбијени тип. Ако се насеље налази у равници, онда су куће распоређене једна до друге и чине збијени тип. Исто тако, постоји и линијски тип насеља код кога су куће распоређене уз путеве. Погледајмо у нашем уџбенику, како изгледају ова насеља. Пронађите на картама Србије овакве типове насеља. Запишите у свеске пример за сваки тип насеља.  Следи дебата у којој се разговара о начинима како задржати младе људе у селима и мотивисати их да се баве пољопривредом. |
| **Завршни део часа ( минута):** 5 минута |
| Кратко понављање пређеног градива на часу. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Сеоска насеља   * Сеоска насеља – главно занимање људи је пољопривреда * Типови села по распореду кућа: збијени, разбијени, линијски * Деаграризација процес напуштања пољопривреде као главног занимања * Депопулација села - напуштање села и одлазак у град |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |