|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 15** |
| **НАСТАВНА ТЕМА:** ГЕОГРАФСКА КАРТА |
| **НАСТАВНА ЈЕДИНИЦА:** Подела географских карата |
| **ТИП ЧАСА:** обрада |
| **ЦИЉ ЧАСА:** Ученици треба да усвоје знања о разним врстама географских карата |
| **ЗАДАЦИ ЧАСА:**  **Образовни**: Упознати ученике са начинима поделе и врстама географских карата, као и са њиховим карактеристикама  **Васпитни**: Развити код ученика географски начин мишљења, способност упоређивања, посматрања, закључивања |
| **ОЧЕКИВАНИ ИСХОДИ: По завршетку часа ученик ће бити у стању да:**  -препозна општегеографску карту  -препозна тематску карту  -уочи разлику између општегеографских и тематских карата -препозна крупноразмерну карту  -препозна средњеразмерну карту  -препозна ситноразмерну карту  -уочи разлику између крупноразмерних,  -средњеразмерних и ситноразмерних карата  -анализира, чита и тумачи општегеографске и тематске карте  -користи атлас  -научено градиво примењује у пракси  -активно учествује у дискусији на часу |
| **СТАНДАРДИ И НИВОИ ЗНАЊА:**  **Основни ниво:**  ГЕ. 1.1.1. Разуме појам оријентације и наводи начине оријентисања  ГЕ. 1.1.2. Наводи начине представљања Земљине површине (глобус, географска карта, упоредници, подневци, Eкватор, Гринич)  **Средњи ниво:**  ГЕ 2.1.2. Одређује положај места и тачака на географској карти  ГЕ. 2.1.3. Препознаје и објашњава географске објекте, појаве и процесе који су представљени моделом, сликом, графиконом, табелом  ГЕ. 2.1.4. Приказује понуђене географске податке на немој катри картографским средствима  **Напредни ниво:**  ГЕ. 3.1.1 Доноси закључке о просторним везама географских објеката, појава , процеса и односа на основу анализе географске карте |
| **КЉУЧНИ ПОЈМОВИ:** дигиталне, општегеографске, тематске, топографске карте |
| **ОБЛИЦИ РАДА:** фронтални, индивидуални |
| **МЕТОДЕ РАДА:** Дијалошка, монолошка |
| **НАСТАВНА СРЕДСТВА:** уџбеник, географска карта света, Атлас |
| **МЕЂУПРЕДМЕТНЕ КОРЕЛАЦИЈЕ:** математика, инфор. и рачунарство, ТиТ |
| **ТОК ЧАСА:** |
| **Уводни део часа ( минута):** 5 минута |
| Поновити укратко пређено градиво на прошлим часовима:  Шта је географска карта? Које су предности географске карте над глобусом? Који су елементи географске карте? Како се они приказују? Покажите их на карти. Шта је размер, а шта размерник? Шта означавају бројеви у размеру? Како се користи размерник? |
| **Главни део часа ( минута):** 35 минута |
| Сигурно сте приметили да у вашим Атласима има карата на којима су приказани различити садржаји. Хајде да прелистамо ваш Атлас и да погледамо какве врсте карата све постоје у њему. Ставити акценат на карте на којима је приказана клима, воде, биљни и животињски свет, привреда, политичка карта.  Данас ћемо говорити о врстама географских карата.  Према садржају географске карте могу бити:  - општегеографске  - тематске  Пронађите у вашим Атласима неколико општегеографских и неколико тематских карата. По чему се оне разликују? Какав садржај приказује свака од њих?  Према територији коју приказују географске карте могу бити:  - карте света  - карте Земљиних полулопти  - карте континената  - карте појединих држава  Пронађите пример за сваку од ових карата у вашем Атласу.  У зависности од размера, постоји више врста географских карата:   1. **Планови**(Демонстрирати ученицима план Београда). Ово су најтачније карте. На њима су величине из природе умањене мали број пута. Погледајте размер! Он је 1 : 1 000. У ове карте се уносе и најмање улице, зграде, дворишта, мостови.   Планови - најтачније карте размере 1 : 100 ДО 1 : 10 000   1. **Топографске карте** (Демонстрирати ученицима једну топогорафску карту). На овим картама се најчешће приказује рељеф, али и други елементи. Раде се у размеру 1 : 25000 до 1 : 200000. Он је крупнији у односу на размер планова, али ипак су врло прецизне.   Топографске карте - размер 1 : 25 000 до 1 : 200 000   1. **Географске карте** (Демонстрирати било коју физичко - географску карту). Размера су 1 : 200 000 и још ситнијих. Ове карте ћемо користити у нашем даљем раду.   Географске карте - размер 1 : 200 000 и ситнији |
| **Завршни део часа ( минута):** 5 минута |
| Укратко поновити градиво пређено на часу и извршити евалуацију наученог. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Подела географских карата  Према садржају географске карте могу бити:  - општегеографске  - тематске  Према територији коју приказују географске карте могу бити:  - карте света  - карте Земљиних полулопти  - карте континената  - карте појединих држава  Према размеру географске карте се деле на:   * Планове * Топографске карте * Географске карте |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |