|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 34** |
| **НАСТАВНА ТЕМА:** НАСЕЉА |
| **НАСТАВНА ЈЕДИНИЦА:** Градска насеља: градови |
| **ТИП ЧАСА:** обрада |
| **ЦИЉ ЧАСА:** Усвајањезнања о градовима и савременим проблемима градског становништва, градским зонама, глобалним појавама и процесима. |
| **ЗАДАЦИ ЧАСА:**  **Образовни**: Усвојити знања о градовима и савременим проблемима градског становништва, градским зонама, глобалним појавама и процесима.  **Васпитни**: Развити код ученика географски начин мишљења, способност упоређивања, посматрања, закључивања, развијање одговорног односа према насељу |
| **ОЧЕКИВАНИ ИСХОДИ: По завршетку часа ученик ће бити у стању да:**  -анализира географски положај града  -доведе у везу типове насеља и урбане и руралне процесе са структурама становништва, миграцијама, економским и глобалним појавама и процесима  -објасни појам градске зоне и показује их на конкретним примерима, на карти света  -врши анализу живота људи у граду и селу и да их пореди  -уочи и објасни проблеме живота људи у граду |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик зна да на геог. карти пронађе насеља и да их упореди по величини . Г.Е. 1.1.3. Ученик може на географској карти, на основу картографских знакова, да уочи просторни распоред и издвоји насељене и ненасељене области.  **Средњи ниво** Г.Е. 2.3.1 Објашњава географске појаве и процесе који су представљени графиконом, табелом и шемом. Разликује како кретањa становништва (природни прираштај, миграције) утиче на изглед и распоред градова света. Г.Е. 2.1.4. Ученик је у стању да понуђене градове представи на немој карти користећи одговарајуће картографске знаке.  **Напредни ниво** Г.Е. 3.3.1. Ученик зна да објасни утицај природне средине на формирање насеља. Разуме и објашњава узроке ширења и напредовања насеља у свету. Г.Е. 3.1.1. Ученик је у стању да користећи географску карту дође до информација битних за концентрацију градова и њихов развој. |
| **КЉУЧНИ ПОЈМОВИ:** градско насеље/град, градска зона |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Поновити са ученицима све што су у нижим разредима учили о градовима. Очекује се да ће знати основне карактеристике градског живота, архитектуру града. Требало би да знају да упореде село и град. |
| **Главни део часа ( минута):** 35 минута |
| На прошлим часовима смо говорили да се насеља могу делити према величини, функцији, занимању људи... Да ли неко зна како се насеља деле према занимању људи? (На села и градове) Циљ нашег данашњег часа је да се упознамо са градовима, као што смо се на прошлом часу упознали са градовима.  Пустити кратак филм (око 5 минута), о некој светској метрополи (Њјујорк, Токио или Мексико Сити....) Следи разговор са ученицима: Шта вам је највише привукло пажњу гледајући овај филм? (високе зграде, широке улице, густ саобраћај, много ужурбаних људи на улицама, киосци са брзом храном, мало дрвећа и зеленила...) Запишите све ове карактеристике градова које сте приметили у филму и које смо сада набројали. Ученици самостално раде, а наставник бележи на табли. Као што смо видели, градови се веома разликују од села. У чему је највећа разлика? (У граду се људи не баве пољопривредом, нема ливада, шума, домаћих животиња...) Градови се у данашње доба све више шире на рачун села. У њима се издвајају зоне, од којих свака има своју функцију. То су стамбене, рекреационе, пословне, трговачке, зоне... Постоје и индустријске зоне које се готово увек налазе на периферији града, близу аутопута и важних саобраћајница. Зашто? (да би се роба лакше транспортовала, а и зато што је земљиште на периферији града јефтиније) На стр. 75 се налази слика на којој је представљен град са издвојеним зонама, Хајде да их погледамо и анализирамо.  Да ли сте некада у неком граду препознали овакве зоне? Који је то град?  Сада, када смо се упознали са карактеристикама градова, ваш задатак је да напишете добре и лоше стране града и села и да их међусобно упоредите. Можете радити самостално или са својим паром из клупе. |
| **Завршни део часа ( минута):** 5 минута |
| Излагање урађеног задатка. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Самостално упоређују особине села и градова.Записују текст са табле. |
| **ИЗГЛЕД ТАБЛЕ** |
| Градска насеља   * Градска насеља – људи се баве непољопривредним делатностима * Високе зграде, широке улице, густ саобраћај, много људи... * Постојање градских зона: стамбене, рекреационе, пословне, трговачке, индустријске... |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |