|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 24** |
| **НАСТАВНА ТЕМА:** СТАНОВНИШТВО |
| **НАСТАВНА ЈЕДИНИЦА:** Структура светског становништва: расе и народи |
| **ТИП ЧАСА:** обрада |
| **ЦИЉ ЧАСА:** Усвојити појам расе и нрода |
| **ЗАДАЦИ ЧАСА:**  **Образовни**: Ученици треба да усвоје појам расе и народа људи, утицај природне средине на њихов настанак.  **Васпитни**: оспособљавање ученика да разлике прихватају као богатство. Развијање толеранције, уважавања различитости. Оспособљавање ученика за самостално и кооперативно учење. |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни расну структуру становништва  -уочи разлоге због којих се на различитим територијама мења расна структура становништва  -објасни и разуме утицај природне средине на формирање различитих раса људи -разуме да су људи различитих раса равноправни -објасни појама народа и националне свести  разликује врсте народа и врши њихову поделу  повезује територије са народима који на њима живе -објасни поделу народа према језичкој сличности -разврста језике у језичке породице  објасни националну структуру становништва Србије -наведе националне мањине које живе у Србији -анализира различита обележја светског становништва и развија свест о солидарности између припадника различитих социјалних, етничких и културних група -научено градиво примењује у пракси  -активно учествује у дискусији на часу |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик зна да наведе основне расе, најбројније народе и најзаступљеније језике и религије. као и континенте где се налазе и где су најбројнији. Г.Е. 1.1.3. Ученик може на географској карти, на основу картографских знакова, да уочи просторни распоред становништва и издвоји насељене и ненасељене области.  **Средњи ниво** Г.Е. 2.3.1 -Објашњава географске појаве и процесе који су представљени графиконом, табелом и шемом. Разликује структуре становништва и објашњава њихове разлике у изгледу и начину живота и обичајима. Уме да одреди припадност свог народа одређеним друштвеним групама ( раса, народ, језик, религија)  **Напредни ниво** Г.Е. 3.3.1. Објашњава утицај природних и друштвених фактора на развој и размештај становништва и насеља. Анализира географску карту и доноси закључке о везама природне средине и типова насеља, броја и распореда становника. Ученик зна да објасни утицај природне средине на формирање раса.. Разуме и објашњава узроке ширења народа, језика и религија у свету. Уважава друге, без обзира на боју коже, језик, религију. |
| **КЉУЧНИ ПОЈМОВИ:** људска раса, народ/нација, национална мањина, језичка породица |
| **ОБЛИЦИ РАДА:** фронтални, индивидуални, рад у пару |
| **МЕТОДЕ РАДА:** Дијалошка, метода рада на тексту, илустративно-демонтрациона |
| **НАСТАВНА СРЕДСТВА:** уџбеник, географска карта света, карта Европе |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Поделити ученицима фотографије на којима су представници различитих раса или на пројектору показивати слике. По чему се разликују људи на овим сликама? Ученици уочавају различитости у боји коже, облику очију, носа... |
| **Главни део часа ( минута):** 35 минута |
| Као што видите, на свету има група људи које се међусобно разликују по боји коже, олику очију, носа... Ове групе људи које имају сличне спољашње телесне особине, називамо расама. Данас ћемо говорити о особеностима и распореду расних група на свету.  Шта је заједничко свим овим људима које видимо на сликама?(Сви имају исте делове тела, дишу ваздух, хране се, крућу се...) Значи, ова подела је само на основу спољсшњег изгледа људи. Важно је да запамтите да су сви људи, без обзира на спољашњи изглед и боју коже, равноправни.  У уџбенику на стр. 51 дате су основне одлике за посебне расе људи. Прочитајте текст у себи и у своје свеске запишите основне одлике изгледа сваке расе. Ученици раде самостално, наставник их обилази и помаже у раду.  Наставник затим чита 1. и 2. члан Декларације о правима човека. Следи дискусија о прочитаном. Ученици треба да схвате да су људи различитих раса равноправни у друштву и да њихове различитости долазе само од различитих природних услова у којима су се развијали.  Хајде сада да на вашим картама света покажете области које су насељене негроидном, европеидном и монголоидном расом. У којим деловима света живе све три расе, а у којим деловима живи само једна раса? Ученици раде у пару, са својим другом из клупе. У свескама записују за сваки континент, расу људи која преовладава на њему.  На крају, наставник врши запис на табли.  Осим по раси, људи се деле и према народности. Народи су групе људи које су повезане истим језиком, територијом и културом. Сваки народ има своју националну свест. Да ли сте чули некада за овај појам? Покушајте да га објасните.  Једна од најважнијих одредница за један народ је језик којим говоре. Ви сте раније, на часовима српског језика говорили о језичким групама. На страни 53 у уџбенику, налази се шематски приказ Индоевропске групе језика. Хајде да је анализирамо. Ученици у својим свескама записују језике који припадају језичким групама из Индоевропске групе језика. Сада, на карти Европе пронађете у којим државама се говоре ови језици. Да ли се они говоре само у оквиру Европског континента? Објасните. |
| **Завршни део часа ( минута):** 5 минута |
| Укратко поновити основне појмове обрађене на часу. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, помаже им у самосталном раду, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем, самостални и у пару раде на задатим задацима. Записују текст са табле. |
| **ИЗГЛЕД ТАБЛЕ** |
| Структура светског становништва: расе и народи   * Негроидна раса * Монголоидна раса * Европеидна раса * Људи свих раса су равноправни * Народи су групе људи које су повезане истим језиком, територијом и културом * Индоевропска група језика: Романска, Германска, Словенска |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |