|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 22** |
| **НАСТАВНА ТЕМА:** СТАНОВНИШТВО |
| **НАСТАВНА ЈЕДИНИЦА:** Структура становништва |
| **ТИП ЧАСА:** обрада |
| **ЦИЉ ЧАСА:** Усвојити појам структуре становништва и њене поделе |
| **ЗАДАЦИ ЧАСА:**  **Образовни**: Ученици треба да усвоје појам структуре становништва и њену поделу  **Васпитни**: Развијање основних појмова о друштвеном окружењу и њихово повезивање, оспособљавање ученика за учешће у дискусији, поштовање туђег мишљења. |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни појам структуре становништва  -објасни биолошку структуру становништва  -анализира графиконе на којима је приказана биолошка структура становништва  -уочи разлоге због којих се на различитим територијама мења биолошка структура становништва  -објасни појам активног становништва и уочава у којим је земљама најбројније  -објасни образовну структуру становништва  -анализира графиконе на којима је приказана образовна структура становништва -уочи разлоге због којих се на различитим територијама мења образовна структура становништва  -научено градиво примењује у пракси  -активно учествује у дискусији на часу |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик зна да наведе основне расе, најбројније народе и најзаступљеније језике и религије. као и континенте где се налазе и где су најбројнији. Г.Е. 1.1.3. Ученик може на географској карти, на основу картографских знакова, да уочи просторни распоред становништва и издвоји насељене и ненасељене области.  **Средњи ниво** Г.Е. 2.3.1 -Објашњава географске појаве и процесе који су представљени графиконом, табелом и шемом. Разликује структуре становништва и објашњава њихове разлике у изгледу и начину живота и обичајима. Уме да одреди припадност свог народа одређеним друштвеним групама ( раса, народ, језик, религија)  **Напредни ниво** Г.Е. 3.3.1. Објашњава утицај природних и друштвених фактора на развој и размештај становништва и насеља. Анализира географску карту и доноси закључке о везама природне средине и типова насеља, броја и распореда становника. Ученик зна да објасни утицај природне средине на формирање раса.. Разуме и објашњава узроке ширења народа, језика и религија у свету. Уважава друге, без обзира на боју коже, језик, религију. |
| **КЉУЧНИ ПОЈМОВИ:** структура становништва, пирамида старости, активно становништво |
| **ОБЛИЦИ РАДА:** фронтални |
| **МЕТОДЕ РАДА:** Дијалошка, метода рада на тексту, илустративно-демонтрациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, математика, информатика и рачунарство |
| **ТОК ЧАСА:** |
| **Уводни део часа ( минута):** 10 минута |
| Са ученицима укратко поновити градиво са претходних часова: Колики је број људи на Земљи данас? Шта је наталитет, шта морталитет? Шта је и како се рачуна природни прираштај? Којим мерним јединицама се изражавају наталитет, морталитет и природни прираштај? Наведи примере неких земаља са изузетно високим и изузетно ниским природним прираштајем. Покажи их на карти. Шта су миграције? Наведи разлоге миграција. Како се деле миграције с обзиром на усмереност? Који су узроци присилних миграција? |
| **Главни део часа ( минута):** 30 минута |
| Када говоримо о становништву једне земље, није довољно рећи само којим језиком говоре или које су вере, ком народу припадају, колико има младог или старог становништва. Све те карактеристике заједно чине структуру становника те земље.  Данас ћемо говорити о структури становништва.  Структура становништва је веома сложена и чини је више засебних структура које су међусобно повезане и утичу једна на другу. То су: старосна и полна структура, структура становништва по активности, образовна структура, расна структура, национална структура, верска структура.  Погледајмо, шта у уџбенику пише о овим структурама. Отворите стр. 47. Са ученицима полако читати текст из уџбеника, записивати најважније појмове на табли и нарочито обратити пажњу на анализу графикона и пирамида старости. Ученици треба да схвате шта све могу да сазнају из пирамиде старости. |
| **Завршни део часа ( минута):** 5 минута |
| Запис са табле и кратко понављање наученог. Евалуација активности ученика. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли. |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Структура становништва   * старосна и полна структура * структура становништва по активности * образовна структура * расна структура * национална структура * верска структура |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |