|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 6** |
| **НАСТАВНА ТЕМА:** ГЕОГРАФСКА КАРТА |
| **НАСТАВНА ЈЕДИНИЦА:** Географска карта |
| **ТИП ЧАСА:** обрада |
| **ЦИЉ ЧАСА:** Упознати ученике са појмом географске карте, начинима њеног стварања и њеним елементима |
| **ЗАДАЦИ ЧАСА:**  **Образовни**: Ученици треба да усвоје основна знања о елементима географске карте, као и њеним предностима и манама приликом коришћења  **Васпитни**: подстицање интересовања и радозналости ученика за начине стварања и коришћења географске карте у свакодневном животу |
| **ОЧЕКИВАНИ ИСХОДИ: По завршетку часа ученик ће бити у стању да:**  -опише изглед географске карте  -објасни појам географске карте  -објасни појам картографије  -научено градиво примењује у пракси  -активно учествује у дискусији на часу |
| **СТАНДАРДИ И НИВОИ ЗНАЊА:**  **Основни ниво:**  ГЕ. 1.1.1. Разуме појам оријентације и наводи начине оријентисања  ГЕ. 1.1.2. Наводи начине представљања Земљине површине (глобус, географска карта, упоредници, подневци, екватор, Гринич)  **Средњи ниво:**  ГЕ 2.1.2. Одређује положај места и тачака на географској карти  **Напредни ниво:**  ГЕ. 3.1.1 Доноси закључке о просторним везама географских објеката, појава , процеса и односа на основу анализе географске карте |
| **КЉУЧНИ ПОЈМОВИ:** географска карта, географски садржај, географска имена |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, илустративно-демонстрациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** математика, инфор. и рачунарство |
| **ТОК ЧАСА:** |
| **Уводни део часа ( минута):** 10 минута |
| На прошлим часовима смо рекли да се Земљина површина верно приказује на глобусу. Међутим, глобус има један недостатак. На њему се не могу приказивати велике површине. Погледајте, наш глобус је прилично велики, али представљене планине и низије, као и градови су врло ситни и готово да се једва примећују. Исто тако, глобус је врло непрактичан за свакодневно ношење и коришћење. Да би избегли ове недостатке глобуса, људи су направили географске карте. (Демонстрирати карту света *-* физичку) Упоредите карту и глобус! У чему се они разликују? (Карта је равна дводимензионална, а глобус лоптастог облика.и тродимензионалан). Данас ћемо говорити и упознати се са начинима стварања географске карте. |
| **Главни део часа ( минута):** 30 минута |
| Географска карта је умањени приказ Земљине површине на равни. Приликом преношења на раван, долази до многих проблема, зато што је закривљену површину Земље немогуће представити на равни. Погледајте слику која се налази на стр. 28 у вашим уџбеницима. Са којим проблемима се сусрећу картографи?(Ученици дају одговоре) Постоје разни начини на које можемо приказати Земљину површину на равни, они се зову картографске пројекције. Запамтите, за разлику од глобуса, географска карта није веран приказ.  Географске карте су настале још у древној прошлости. Њима су се користили Вавилонци, Асирци, Египћани, Грци. Оне нису биле тачне као ове наше, данашње карте. Временом, са упознавањем Земљине површине и карте су биле тачније и боље урађене.  Пажљиво разгледајте карту света. Да видимо из којих се елемената она састоји!  Почнимо са ивичним деловима карте. Целу карту уоквирује црни рам који се назива рам карте. Овај рам има свака карта. (Показати на још неколико карата више врста рамова).  Рекли смо да је карта умањена слика Земљине површине. Да би смо знали колико пута су на карти растојања из природе умањена, у доњем десном углу наше карте налази се број који нам то говори. Тај број назива се размер карте. Као и на глобусу и овде је представјен рељеф, воде, насеља. Показати на карти.  Као што се људски говор бележи словним знаковима, тако се и географски елементи скраћено бележе картографским знацима и бојама. Картографским знацима се бележе рудници, бање, болнице, споменици ..., бојама се приказује рељеф, а методом тачака насеља.  У вашој књизи налазе се неки картографски знаци. Погледајте их и покушајте неке од њих да пронађете на вашим картама.  Садржај карте чине физичко-географски елементи, друштвено-географски елементи, географска имена. О свим овим елементима говорићемо појединачноо на следећим часовима. |
| **Завршни део часа ( минута):** 5 минута |
| Препис са табле. Поновити укратко пређено градиво:  Шта је географска карта? Које су предности географске карте над глобусом? Који су елементи карте? Како се они приказују? Покажите их на карти. Извести неколикоученика пред школску карту и показивати елементе карте ии њен садржај. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли. |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Географска карта   * Географска карта је умањени приказ Земљине површине на равни * Начини приказивања географске карте су картографске пројекције * Елементи географске карте: рам карте, назив карте, картографска мрежа, резмер, размерник, легенда * Географски садржај карте: физичко-географски елементи, друштвено-географски елементи, географска имена |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |