|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ШЕСТИ |
| **ШКОЛА:** |
| **РЕДНИ БРОЈ ЧАСА У ШКОЛСКОЈ ГОДИНИ: 26** |
| **НАСТАВНА ТЕМА:** СТАНОВНИШТВО |
| **НАСТАВНА ЈЕДИНИЦА:** Структура светског становништва: религија |
| **ТИП ЧАСА:**обрада |
| **ЦИЉ ЧАСА:** Усвојити појам структуре светског становништва према религијској основи |
| **ЗАДАЦИ ЧАСА:**  **Образовни**: Ученици треба да усвоје појам структуре становништва према религијској припадности  **Васпитни**: Развијање основних појмова о друштвеном окружењу и њихово повезивање, оспособљавање ученика за учешће у дискусији, поштовање туђег мишљења. |
| **ОЧЕКИВАНИ ИСХОДИ: По завршетку часа ученик ће бити у стању да:**  -објасни религијску структуру становништва уочи распрострањеност религија на карти света  -објсни утицај неких религија на начин живота људи -објасни настанак хришћанства, ислама, будизма -објасни појам атеиста  -активно учествује у раду на часу  -објасни религиијску структуру Србије  -анализира различита обележја светског становништва и развија свест о солидарности између припадника различитих социјалних, етничких и културних група |
| **СТАНДАРДИ И НИВОИ ЗНАЊА:**  **Основни ниво** Г.Е. 1.3.1 Познаје основне појмове о становништву и насељима и уочава њихов просторни распоред. Ученик зна да наведе основне расе, најбројније народе и најзаступљеније језике и религије. као и континенте где се налазе и где су најбројнији. Г.Е. 1.1.3. Ученик може на географској карти, на основу картографских знакова, да уочи просторни распоред становништва и издвоји насељене и ненасељене области.  **Средњи ниво** Г.Е. 2.3.1 -Објашњава географске појаве и процесе који су представљени графиконом, табелом и шемом. Разликује структуре становништва и објашњава њихове разлике у изгледу и начину живота и обичајима. Уме да одреди припадност свог народа одређеним друштвеним групама ( раса, народ, језик, религија)  **Напредни ниво** Г.Е. 3.3.1. Објашњава утицај природних и друштвених фактора на развој и размештај становништва и насеља. Анализира географску карту и доноси закључке о везама природне средине и типова насеља, броја и распореда становника. Ученик зна да објасни утицај природне средине на формирање раса. Разуме и објашњава узроке ширења народа, језика и религија у свету. Уважава друге, без обзира на боју коже, језик, религију. |
| **КЉУЧНИ ПОЈМОВИ:** религија, будизам, хришћанство, ислам |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, метода писаних радова |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОРЕЛАЦИЈЕ:** српски језик, историја, веронаука, математика, информатика и рачунарство |
| **ТОК ЧАСА:** |
| **Уводни део часа ( минута):** 5 минута |
| Са ученицима укратко поновити градиво са претходних часова: Шта су националне мањине? Које су основне расе људи? Шта се с временом дешава с разликама између раса? Објасни порекло раса. Шта је расизам? Која је основна одредница једног народа? Шта је национализам? Које су главне групе индоевропске породице народа? |
| **Главни део часа ( минута):** 35 минута |
| Када говоримо о становништву једне земље, није довољно рећи само којим језиком говоре или ком народу припадају, колико има младог или старог становништва. Једна од важних одредница једног народа је и религија. Религија постоји од када постоји и човек. Настала је из потребе да се објасне појаве из природе. Касније, она све више заузима просторе друштвеног живота људи. Које све врсте религија ви знате? (Хришћанство, ислам, будизам, јудаизам...) Данас ћемо говорити о распрострањености и карактеристикама највећих религија света. Религије које су најзаступљениије у свету су хришћанство, ислам и будизам. Из историје сте учили о настанку ових религија. На ком континенту су оне настале? (На подручју Азије) Сада отворите ваше уџбенике на стр. 55 и 56 и прочитајте текст који се односи на настанак и распрострањење ове три религије, а затим одговорите на следећа питања:   1. Када и где се први пут јавило хришћанство? Због чега је 1054. Година важна за хришћанство? На колико струја је подељено хришћанство? На којим територијама је распрострањено хришћанство? 2. Када и где се први пут јавио ислам? На којим територијама је распрострањен ислам? 3. Када и где се први пут јавио будизам? На којим територијама је распрострањен будизам? 4. Ко су атеисти?   Ученици раде самостално, а наставник их обилази и помаже им у раду.  Следи провера тачности урађених задатака. Наставник најважније појмове бележи на табли. |
| **Завршни део часа ( минута):** 5 минута |
| Евалуација рада ученика и њихове активности на часу. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, обилази их док они самостално раде, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем, самостално раде на тексту из уџбеника. Записују текст са табле. |
| **ИЗГЛЕД ТАБЛЕ** |
| Структура светског становништва: религија  Најзаступљеније религије света:   * Хришћанство (Европа, Северна и Јужна Америка и Аустралија) * Ислам (Азија, исламске земље Африке) * Будизам (Азија) * Атеисти- људи који нису поклоници религије |
| **ЕВАЛУАЦИЈА ЧАСА:** |
| **ЗАПАЖАЊА НАСТАВНИКА:** |
| **ДАТУМ:** |
| **НАСТАВНИК:** Марија Бркић |